Una partida d’escacs entre bambolines GERARD PRUNA\nBarcelonaAficionat com és als escacs, el director del gabinet de la presidència del govern espanyol, Iván Redondo, acostuma a recórrer a metàfores relacionades amb el joc de taula quan vol parlar de política. Tot i que a ell li agrada parlar de si mateix -i dels assessors en general- com un dels peons, en realitat fa temps que actua com el jugador que mou totes les peces del tauler. El protagonista d’una partida que el 10 de març passat el va portar a posar en marxa una moció de censura a Múrcia de la mà de Ciutadans, un moviment que havia de trencar el bloc de la triple dreta i obrir una nova sintonia entre el PSOE i el partit taronja a l’Estat però que va ser respost des de l’altra banda de l’escaquer amb la convocatòria d’eleccions anticipades a Madrid. L’adversari de Redondo aquest cop era ni més ni menys que Miguel Ángel Rodríguez, ex mà dreta de José María Aznar en els seus primers anys a la Moncloa i ara assessor àulic de la presidenta de Madrid, Isabel Díaz Ayuso.\nRedondo i Rodríguez -conegut popularment com a MAR des de la seva etapa de polèmic portaveu del govern espanyol- són les dues figures que s’amaguen rere les bambolines de la partida que va desembocar en les eleccions de Madrid. “Podrien ser el germà gran i el petit”, opina un veterà exdirigent del PP que ha treballat amb tots dos i que hi veu similituds però també algunes diferències capitals: “El Miguel Ángel no es crema en les decisions del dia a dia, això li permet agafar perspectiva i pensar a mitjà termini. A Redondo, en canvi, li agrada ser a totes les batalles, és molt curtterminista i sempre busca els cops d’efecte”, explica a mode de resum.\nTambé les seves trajectòries i la concepció de la seva feina són diferents. Redondo l’encara des d’un vessant més professionalitzat -forma part de la generació que s’ha amarat de la manera de fer de la política nord-americana- i que posa l’estratègia per damunt de la ideologia, com demostra el fet d’haver pogut treballar amb l’alcalde de Badalona, Xavier García Albiol, i l’expresident extremeny José Antonio Monago -tots dos del PP- abans de convertir-se en la mà dreta de Pedro Sánchez.\nBadalona i la immigració\nIgual que ara amb el president espanyol, amb Albiol i Monago també va ser capaç de teixir una capacitat d’influència directa sobre el candidat que incomodava la resta de membres dels equips. “Té instint i és agosarat”, recorda un company seu en aquelles campanyes de Badalona en què Albiol -assessorat directament per Redondo- va començar a vincular sense escrúpols immigració i inseguretat. “Amb això guanyaràs les eleccions”, xiuxiuejava aleshores Redondo a l’orella d’un Albiol que protagonitzaria la precampanya d’aquelles eleccions municipals del 2007 amb un vídeo titulat Siete minutos - que encara es pot trobar a YouTube- i que va ser qualificat per la resta de grups de xenòfob i racista. Albiol va obtenir set regidors. Faltaven quatre anys per fer realitat la profecia de Redondo, que el 2011 ja feia temps que havia marxat de Badalona a la recerca d’altres desafiaments. Nous reptes que va trobar a Extremadura després d’un pas breu per la política basca amb el candidat del PP Antonio Basagoiti. Amb Monago, a qui també va aconseguir portar fins a la presidència, Redondo va acabar de perfilar aquesta aurèola de superassessor que guanyava poder i influència al mateix temps que generava suspicàcies i enemics. Encara faltaven uns anys per unir el seu camí a l’home amb qui va fer el salt definitiu: Pedro Sánchez.\nMiguel Ángel Rodríguez, en canvi, no té aquesta mal·leabilitat. La seva carrera va lligada només al PP i, més concretament, a José María Aznar. És Aznar qui el va fitxar quan era un jove periodista d’El Norte de Castilla perquè fos el portaveu del seu govern a Castella i Lleó. L’aposta va durar només un any. Prou temps perquè Rodríguez demostrés la seva condició de polemista que ja no l’abandonaria. El 1989 Aznar el va cessar, però cinc mesos després el va recuperar per fer el salt a Madrid i disputar la presidència al PSOE. De MAR és la cèlebre frase “Váyase, señor González ” amb què Aznar va fer fortuna davant un PSOE corcat pels anys al poder i els casos de corrupció.\nCaiguda i rescat de MAR\nAmb l’arribada a la Moncloa el 1996, Aznar va nomenar Rodríguez secretari d’estat de Comunicació i portaveu del govern espanyol. Aquest cop va durar dos anys. El 1998 va dimitir, víctima un cop més de la seva incontinència verbal. Mig país havia demanat el seu cap després de convertir les rodes de premsa dels divendres després del consell de ministres en una batalla campal. Mantindria la bel·ligerància després com a tertulià -amb condemnes per injúries incloses-, però seria una altra col·lisió la que li faria tocar fons el 2013, quan va topar contra tres cotxes un vespre tornant a casa begut i quadruplicant la taxa permesa d’alcohol al volant. El viacrucis de MAR s’acabava el 2019, quan Isabel Díaz Aysuo -a qui havia conegut el 1996 quan ella estudiava periodisme i feia una tesi sobre la comunicació d’Aznar- el va reclutar per al govern de Madrid. Allà ha recuperat la influència, ara lluny dels micròfons i amagat a les bambolines, des d’on continua jugant una partida d’escacs contra Redondo que no s’acabarà el 4 de maig.\nEls caps de gabinet d'Ayuso i Sánchez\nMiguel Ángel Rodríguez Càrrec: director del gabinet d'Isabel Díaz Ayuso Edat: 57 anys Lloc de naixement: Valladolid Trajectòria: portaveu de José María Aznar al govern de Castella i Lleó i a la Moncloa.\nIván Redondo Càrrec: cap de gabinet de Pedro Sánchez Edat: 40 anys Lloc de naixement: Sant Sebastià Trajectòria: abans de Sánchez va assessorar Xavier Garcia Albiol, Antonio Basagoiti i José Antonio Monago.\nIsabel Díaz Ayuso Pedro Sánchez PP PSOE


Dissabte 20 de juliol al Mercat Romà de Iesso teniu l’oportunitat de divertir-se amb la història. Comerciants, músics, artistes de carrer, patricis, plebeus, esclaus, legionaris, gladiadors... Calceu-vos les sandàlies i crideu amb nosaltres: AVE IESSO!\nVII Jornades Eco-Mama al Bassegoda Park\nEl cap de setmana del 5 al 7 de juliol, al Bassegoda Park, Albinyana, podeu gaudir de tallers i xerrades de grans professionals que us obsequiaran amb els seus coneixements i el seu assessorament.\nLa tarda més divertida del Grec es viu en família. El Festival torna a acollir el 14 de juliol a les 17h una festa per a tots els públics amb música, espectacles, jocs i tallers.\nDiades castelleres a Barcelona\nVoleu veure castells a Barcelona aquest cap de setmana? Us fem un llistat amb totes les diades que es fan a la ciutat, al Castell de Montjuïc, al Fort Pienc i a Sant Andreu.


Conferència ONLINE (Webinar): “IBCS, Estàndard de Reporting Empresarial i Visualització de la Informació. Aproximació al contingut del reporting financer” (22 de novembre de 2021) - ACCID\nConferència ONLINE (Webinar): “IBCS, Estàndard de Reporting Empresarial i Visualització de la Informació. Aproximació al contingut del reporting financer” (22 de novembre de 2021)\nEl passat dilluns 22 de novembre, es va impartir la conferència “IBCS, Estàndard de Reporting Empresarial i Visualització de la Informació. Aproximació al contingut del reporting financer” a càrrec del Sr. Xavier Subirats, economista. Soci d’AMSEL Assessors. Vicepresident primer d’ACCID. Ex-Vicedegà del Col·legi d’Economistes de Catalunya. Aquesta sessió va estar coorganitzada per ACCID i el Centre d’Estudis Financers (CEF).\nEls Estàndards IBCS (International Business Comunication Standards) són propostes pràctiques per al disseny del reporting empresarial d’acord amb criteris d’excel·lència en la visualització de la informació. A la sessió es van comentar aspectes de percepció, significat i estructura de la informació. Entre altres, la selecció de tipus de gràfics i taules així com criteris per optimitzar la comparació de les dades dels estats financers.


Bloc de Mariàngela Vilallonga: La rosa de l’Emily a Park Avenue\nTeresa Costa-Gramunt 7 de maig de 2011, a les 10:50\nEmily, sempre vestida de blanc, com una núvia...\nj.julio 7 de maig de 2011, a les 11:41\nLa vieja Nueva York de Edith Warton y "Una rosa para Emily", el gran cuento de William Faulkner...\nGLÒRIA 7 de maig de 2011, a les 17:23\nÉs una rosa divertida. Penso en la poeta Dickinson i també en el conte de Faulkner que cita j.julio. Els blogs són un estímul pel nostre pensament.\nMariàngela Vilallonga 8 de maig de 2011, a les 20:37\nCom m'agraden els vostres comentaris, Teresa, José Julio, Glòria!\nD'una connexió a l'altra i viatgem lluny amb la imaginació!\nUna abraçada ben forta per a tots tres!


Vittoria PitStop Road Racing Kit (1 pcs + 1 strap) Blanc, Bikeinn\nTornar a la pàgina anterior | Inici Rodes i cobertes Conjunts de reparació\nVittoria PitStop Road Racing Kit (1 pcs + 1 strap)\nVittoria - Rodes i cobertes - Conjunts de reparació\nTipus de producte: Equip de reparació\nDescripció Vittoria PitStop Road Racing Kit (1 pcs + 1 strap)\nCartera de reparació i inflació líder en el mercat de Vittoria. Dissenyat especialment per reparar pneumàtics i tubulars d'alta pressió, és fàcil transportar la bicicleta durant tot tipus d'esdeveniments cicloturístics. Pitstop Road Racing està fet per tornar a la carrera sense demora. Funciona amb tubs de butil, tubs de làtex i pneumàtics sense tub. Aquesta escuma és lleugera, fàcil d'usar i menys confosa que els líquids. S'adaptaran a les vàlvules Presta i Schrader. Alternativament, podeu utilitzar Pitstop Road Racing per emplenar pisos carregant un pneumàtic nou. Els tubs i els tubulars es poden seguir utilitzant després de la seva aplicació normalment. Inflaca pneumàtics de 23 mm a 6 bar.\nCartutx lleuger, pràctic i descartable de 75 ml\n;escuma roman líquid a ;interior del pneumàtic durant 3 mesos (més si les condicions ambientals són bones) n\nEstàs buscant productes de la marca Vittoria, concretament Vittoria PitStop Road Racing Kit (1 pcs + 1 strap)? A bikeinn trobaràs una completa selecció de productes de Rodes i cobertes i accessoris de ciclisme. Fes totes les compres a la teva botiga online bikeinn. Oferim més de 75 modalitats de pagament perquè puguis escollir la que et vagi millor. Dóna un cop d’ull al catàleg i aconsegueix fantàstiques ofertes de ciclisme. I si al rebre el producte no estàs satisfet, et tornem els diners.\nCaracterístiques Vittoria PitStop Road Racing Kit (1 pcs + 1 strap)\nEquip de reparació\nTecnologias Vittoria PitStop Road Racing Kit (1 pcs + 1 strap)\nElie - 17/04/2019\nEm sento bé quan vaig a fer excursions llargues amb aquest producte si fos necessari.\ni feel good when i go on long bike trips having ,this product along if needed.\nVittoria Pit Stop Super Magnum\n$ 11.49 $7.45\nVittoria Mastik`One Original


Firefox OS es cita amb Catalunya al juny | El Tecnològic\nFirefox OS es cita amb Catalunya al juny\nTelefónica ja va anunciar que per a juny d’aquest mateix any veuríem els seus primers terminals amb FireFox OS a Brasil, però ara disposem de la confirmació que Catalunya els tindrà en aquesta primera onada del sistema operatiu de les operadores i els fabricants .\nGary Kovacs, CEO de Mozilla, ha inclòs Catalunya entre els cinc primers mercats que rebran al Firefox OS aquest mes de juny juntament amb la coneguda Brasil, Polònia, Veneçuela i Portugal . El per què d’aquesta elecció l’explica Kovacs de manera senzilla : són països emergents on Firefox OS vol i té més possibilitats de ser més fort. El suport de Telefónica és també fonamental .\nLi seguiran altres 11 països abans que acabi l’any … però en EUA , un país on ho tindrà més complicat per fer-se un buit, no serà possible tenir-lo abans de 2014 . Per llavors, aquest esforç ja serà més equilibrat gràcies a que s’haurà pogut comprovar l’efecte en els primers 15 països i previsible-ment l’ecosistema d’aplicacions hagi crescut prou. Tal com està Android actualment , no cal descartar que sigui l’opció més adequada per als fabricants.\nFunnyOrDie presenta la pel·lícula iSteve amb nota molt baixa


Conèixer Catalunya: EL VAPOR DELS NOIS BUXÓ. SABADELL. VALLÈS OCCIDENTAL. CATALUNYA\nHavia deixat a la porta del Taulí a les 18,00, a la meva germana i neboda, que anaven a visitar a una amiga, i quedàvem que les recolliria a les 19,00.\nAnava fins al carrer de la Fàbrica dels Nois Buxó, 1, on retratava la façana del vapor.\nNo existeix, o no sabia trobar-la una entrada a la llista de Monuments de Sabadell.\nLa família Buxó representa d’allò més bé un dels principals actius dels industrials catalans i la seva principal feblesa. Com a força hi ha l’esperit d’iniciativa i l’amor per una feina ben feta. La feblesa és la seva dispersió i la facilitat amb què dividien els esforços.\nJosep Buxó i Valls era un barceloní, casat amb Josefina Mariné Cuyas, que s’establí a Sabadell l’any 1859. L’empresa es dirà Josep Buxó i Companyia. Els seus socis capitalistes eren Joaquim Casanovas i Bosch i el fill d’aquest, Joan Casanovas i Sallarès. Aquests tenien filatura i tissatge de llana i amb la seva participació a can Buxó devien trobar la seva entrada en el sector de tints, que requeria personal especialitzat. La fàbrica de tints estava situada al nucli urbà, carrer de Gurrea-Sant Oleguer.\nL’empresa era petita en els seus inicis. Francisco Giménez Guited (1862) parla d’una inversió de 26 500 rals —1 325 duros— i d’un personal format per deu obrers. Tenint en compte que Josep Buxó tenia cinc fills i que tots eren tintorers, aquests podien formar la meitat de la plantilla laboral.\nAmb la mort del pare però, el negoci es dividí. L’hereu, Josep Buxó i Mariné, anà pel seu compte i els altres quatre germans es quedaren al vell establiment del pare. Els quatre germans constituïren Fills de Josep Buxó. I més endavant aixecaven una nau al costat del Ripoll on es traslladaria l’activitat, l’edificació original, aproximadament del 1886, constava de dues naus a banda i banda d’un pati central, amb la màquina de vapor al fons.\nLa peça més singular de l'edifici és la nau de l’oest, a l’esquena del riu, construïda en formigó armat per el Constructor Ramón Casamada i controlada per l’arquitecte municipal Josep Renom Costa, (Sabadell, Barcelona, 22 de novembre de 1880 - ibídem, 11 de març de 1931) l’any 1918, de murs cecs i ventilada per dalt.\nLa torre cilíndrica de la façana sud, les oficines i el pati immediat són d’aquell mateix projecte. Les obres d'ampliació per el Constructor Ramón Casamada de, amb un despatx de planta circular, donaren un nou caràcter a les instal·lacions.\nFotografia de la publicació ‘ el cemento armado’ cedida per Valentí Pons Toujouse.\nLa fàbrica serà coneguda per la dels Nois Buxons. Es dedicava al tint, als aprestos i a les llanes regenerades.\nEl germà gran Josep Buxó i Mariné comprà també uns terrenys vora del riu Ripoll amb el propòsit d’aprofitar l’aigua per als seus tints i per a rentar la llana. No consta que utilitzés l’aigua com a font energètica, ja que l’establiment serà un vapor, que es posarà en marxa el 1894. Hi tindrà tints, aprest i rentatge de llanes.\nLes dues empreses de la família Buxó continuaran fins ben avançat el segle XX.\nS’està fent un bona tasca des de la premsa local, en paper, i en format digital, la feina però, és molta, i els ‘obrers son pocs’, altrament el creixement exponencial de Sabadell, a fet desaparèixer una bona part del patrimoni històric immoble.\nLa cultura no ha estat MAI una prioritat al REINO DE ESPAÑA


marfanta.com: La primera edició de TortosaAntic i la quarta de FESTAT obren el calendari firal del 2015 a Tortosa\nLa primera edició de TortosaAntic i la quarta de FESTAT obren el calendari firal del 2015 a Tortosa\nTORTOSA (Baix Ebre).- Fira Tortosa comença l'any 2015 amb dues cites firals importants: TortosAntic, la primera fira d'antiguitats (6, 7 i 8 de febrer), i la quarta edició de FESTAST, la fira alimentària de les Terres de l'Ebre. El pavelló firal serà l'escenari d'aquests dos certàmens firals especialitzats, que en el cas de FESTAST pretén la consolidació d'una trobada biennal que aspira a continuar creixent en expositors i visitants. Mentrestant, TortosAntic s'estrena al municipi amb l'objectiu d'esdevenir el referent al sud de Catalunya en el mercat d'antiguitats de qualitat. El tinent d'alcalde de Promoció de la Ciutat, Emili Lehmann, i el director de Fira Tortosa, Ramon Ferrando, han presentat avui els detalls d'aquestes dues fires.\nEl calendari firal de 2015 a Tortosa s'estrena el cap de setmana del 6, 7 i 8 de febrer amb TortosAntic, la primera fira descarregada d'antiguitats. El certamen es va presentar fa mesos i havia de celebrar-se la tardor passada, però va haver d'ajornar-se per motius d'agenda de l'empresa organitzadora. Un total de 25 expositors, vinguts d'arreu de Catalunya i d'Espanya, presentaran una oferta de qualitat en un certamen firal que aspira a convertir-se en referent d'aquest sector al territori. El web d'aquesta nova fira és www.tortosantic.com.\nPer la seua banda, FESTAST continua el model de dos dies (dissabte 14 i diumenge 15 de març) destinats al públic en general i un dia, dilluns 17, enfocat als professionals. Aquesta fira s'ha convertit ja en un referent del sector agroalimentari a les Terres de l'Ebre, que l'aprofita per presentar les seues novetats davant la ciutadania i també als representants dels diferents nivells de la cadena de distribució. Fira Tortosa aspira a millorar els registres de la passada edició, que va assolir 70 expositors i més d'11.000 tastos. Els visitants podran trobar les últimes novetats de les denominacions d'origen del territori, comerços, restaurants, turisme gastronòmic, producció ecològica, accessoris d'alimentació... L'horari de les dues jornades d'accés al públic general és de 11.30 a 22.30 hores. L'entrada val 6 euros i inclou una copa, un tast de menjar i dos de beguda. Una vegada a l'interior, els visitants podran escollir entre un abonament amb 5 tiquets de beguda (5 euros), un de 3 tiquets de menjar (5 euros) o un de mixt amb 2 begudes i 2 menjars (6 euros).\nA més, l'Ajuntament de Tortosa, juntament amb Publicacions Sàpiens, han organitzat el Dia Cuina el dissabte 14 de març, que inclou demostracions de cuina, xerrades i diferents activitats a càrrec de reconeguts professionals de la gastronomia del nostre país. Aquestes demostracions se centraran en la cuina de l'oli, de l'abadejo i també en la gastronomia sefardí. En paral·lel a aquesta jornada divulgativa, Sàpiens i Fira Tortosa han convocat els blocaires gastronòmics més influents del país a FESTAST, per tal que coneguin aquesta fira i en facin difusió entre els seus seguidors.\nEl regidor Emili Lehmann ha explicat que Tortosa i les Terres de l'Ebre tenen uns productes de primera qualitat. "El que busquem amb FESTAST és donar valor afegit a aquests productes donant-los a conèixer més enllà", ha dit. En la seua opinió, el sector agroalimentari és un dels vectors clau del turisme, àmbit prioritari per als interessos de la ciutat i del conjunt del territori. El web del FESTAST és www.festast.cat.


Estat Islàmic vol fer de l’Afganistan la seva nova fortalesa - Cat Diàleg - Diari Digital català\nL’organització s’expandeix al nord-oest del país, a més de conservar influència a la frontera amb el Pakistan. Afganistan podria ser un nou centre de reclutament i entrenament de jihadistes, ja que Estat Islàmic perd constantment el seu territori original a Síria i l’Iraq\nFocusMónZPortada DerechaZResto 24 February, 2017 Joan Prats i Amorós 0\nInici » Historic » Estat Islàmic vol fer de l’Afganistan la seva nova fortalesa\nL’autoproclamat Califat es debilita contínuament a Síria i l’Iraq. Aquesta setmana, durant la batalla per reconquerir l’oest de la vil·la iraquiana de Mossul, Estat Islàmic ha perdut el seu aeroport internacional.\nLlegir també: L’Estat Islàmic s’atrinxera a Mossul\nNo obstant, hi ha un remot front de batalla on les coses no van pas tan malament per al Califat.\nEs tracta de l’Afganistan, país que la coalició liderada pels Estats Units hauria d’haver pacificat des de fa anys. El passat 8 de febrer es feia públic que la branca local d’Estat Islàmic, “Estat Islàmic Wilayat Khorasan” (literalment, Estat Islàmic, Província de Khorasan), havia executat a sis cooperants de la Creu Roja a la Província de Jowzjan (nord-oest de l’Afganistan) i tenia almenys a dos més empresonats.\nSegons el Institute for the Study of War (ISW), fa un mes arribaren els primers signes de presència d’Estat Islàmic a Jowzjan, quan, segons autoritats locals, militants jihadistes destruïren desenes de cases i obligaren a la població local a marxar.\nEl ISW pensa que tot això són signes de que Estat Islàmic està intentant desenvolupar una nova zona base de poder regional al nord-oest afganès. Fins ara, el principal focus de influència dels Talibans s’havia situat a centenars de kilòmetres de distància, a la frontera amb el Pakistan, a l’est (Província de Nangarhar). No obstant, durant el 2016 les forces de seguretat afganeses, recolzades pels Estats Units, feren important progressos per recuperar el control de la zona.\nEstat Islàmic ha respost a les pèrdues territorials incrementant els seus atacs terroristes. La setmana passada Estat Islàmic reclamà l’autoria d’un atemptat massiu al Pakistan que deixà una norantena de morts al sud-est del veí Pakistan. A Nangarhar atacà un post de vigilància de l’exèrcit afganès , matant 17 soldats.\nLa construcció d’una província del Califat\nA l’agost del 2015, el Moviment Islàmic de l’Uzbekistan (MIU), un grup que històricament ha operat a la zona fronterera entre l’Afganistan i el Pakistan, va jurar fidelitat a Estat Islàmic.\nEstat Islàmic Khorasan també s’ha beneficiat de la manca de victòries militars dels Talibans afganesos durant els darrers anys, especialment mentre Estat Islàmic obtenia victòries espectaculars a Síria i l’Iraq al 2014 i 2015.\nNombrosos testimonis locals relaten com els milicians d’Estat Islàmic són molt més violents que els Talibans, i realitzen sovint actes de violència totalment arbitraris.\nSegons el ISW, Estat Islàmic no està disposat a perdre la seva influència a l’Afganistan. La creixent activitat al nord-oest del país sembla indicar que planeja establir-hi un centre logístic i d’entrenament per a reclutes internacionals. Enviar-los a les “províncies centrals del califat” a Síria i l’Iraq és cada vegada més difícil.\nA més, així s’aconseguiria desviar recursos i esforços occidentals i afganesos per la lluita contra els terroristes, actualment centrada a Nangarhar.\nEstat Islàmic necessita ser percebut pels seus competidors locals –els Talibans- com un rival implacable i amb grans capacitats ofensives. Així s’aconseguirà que les desercions de Talibans al bàndol d’Estat Islàmic no cessin.\nImatge de portada: fotograma d’un vídeo de propaganda d’Estat Islàmic Khorasan.\nPakistan, nova seu d’Estat Islàmic\nTurquia ha declarat la guerra a Estat Islàmic massa tard\nAfganistan8 atemptat3 Estat Islàmic79 Khorasan1 Mossul13 Pakistan4 talibans6 terrorisme jihadista3


Quinze queixes a l'any\nLa campanya contra l'escola catalana es dirimeix als tribunals perquè els que la promouen van veure en els jutges un col·lectiu més procliu a defensar la llengua castellana. Quan el TSJC fixa el 25%...\nDe la rebel·lió a la repressió a les aules\nLa imatge de la policia fent fora del col·legi els seus pares serà la imatge que un grup de xiquets d'Alaquàs (Horta) conservarà del seu primer dia d'escola. No és el record que haurien de tindre...\nL'enquesta sobre els valors de la joventut posa de manifest que augmenta la seva implicació social, malgrat que els que “passen de tot” encara són majoria. Alguna cosa està canviant. Força coses,...\nEls sistema sanitari català s'acostava a l'excel·lència en alguns àmbits. Abans de les retallades es va assolir nivells de qualitat similars als sistemes de salut de països nòrdics. Ara el repte...\nLa campanya de l'aigua gelada esdevé la tempesta perfecta. No té cost, és un repte curiós i fàcil de realitzar i filmar per als famosos, conté una viralitat enorme... i permet fer una donació puntual....\nEls castells canvien la tradició\nLa plaça més castellera no falla mai. L'actuació d'ahir va tornar a ser històrica, sobretot pel nivell global de les colles, que per primer cop van fer pilars de vuit de comiat. Més de quatre hores...\nL'amor no és incondicional\nEls experts i responsables d'analitzar el turisme i el perquè del seu èxit diuen que, en el cas de Barcelona, una de les claus que fan que els visitants s'hi sentin tan bé és l'estimació i l'orgull...\nBarcelona no és Madrid\nEl papa no ho ha tingut fàcil per substituir Rouco Varela al capdavant de l'Església de Madrid i capgirar una línia afí al nacionalcatolicisme que ha durat 24 anys. Designant Osoro a la ‘capital...\nEstalvi de dades\nAdministracions i empreses de serveis estan massa acostumats a fer servir les nostres dades. Les mateixes administracions que ens les demanen han aconseguit que Google i altres buscadors hagin d'esborrar...\nPàgina 56 de 69


El PSM interpel·larà Vicens sobre el centre arqueològic de Son Rossinyol\n26 setembre 2020 03:42\nHi ha interrogants sobre les funcions i els objectius de l'indret\nM.T. | 25 octubre 2005\nEls dos membres del PSM al Consell de Mallorca interpel·laran el conseller de Patrimoni, Bartomeu Vicens, per tal d'aclarir uns interrogants sobre les funcions i els objectius del Centre d'Arqueologia i Restauració de Son Rossinyol.\nTant Antoni Alorda com Bàrbara Bujosa asseguraven ahir que estaven d'acord en la necessitat d'un centre arqueològic de referència a Mallorca, però que hi ha tota una sèrie d'incògnites a les quals els responsables insulars han de donar una resposta satisfactòria.\nEl primer dels dubtes rau en el lloguer de l'immoble, pel qual es paguen més de 4.600 euros mensuals en un contracte per a cinc anys signat per la usufructuària. «El Consell, a més del lloguer, ja hi ha començat a realitzar unes inversions de condicionament que pugen a gairebé 230.000 euros. Que, sense haver-hi una continuïtat en el temps contractual perquè cinc anys són molt pocs, es gastin, per començar, quasi quaranta milions, és una cosa que no s'entén», assegura Bujosa fent-se ressò, a més, del fet que el Consell s'ha desprès dels solars del Psiquiàtric perquè «el seu patrimoni era massa gran», segons justificava el conseller Flaquer a l'aprovació dels pressuposts.\nUn altre extrem de la interpel·lació versarà sobre l'activitat que es du a terme a l'immoble. Hi ha una memòria del 2004 en què, per primera vegada, es parla del centre, però no hi ha cap pla d'actuació per als anys següents.\nA l'esmentada memòria es parla de dipòsit de material, d'un possible hotel d'arqueòlegs, quan «els arqueòlegs no en saben res, d'aquest immoble i, ni tan sols, varen ser convidats a la festa d'inauguració», comenta Alorda.\nLa relació que pugui tenir l'associació Acidep (l'Associació per la Conservació i Difusió del Patrimoni) amb el casal de Son Rossinyol (on es fan tallers de restauració de teixits i de mobles) també és un dels interrogants que els membres del PSM tenen i que volen que Vicens els aclareixi.


TOT SON PUNTS DE VISTA: POBLAT IBÈRIC DE SANT MIQUEL DE SORBA\nTot el subsòl es troba ple de sitges excavades a la roca (163 sitges i dipòsits en total), circulars, ovalades i rectangulars, de les quals dues, per les seves característiques, s’han de considerar veritables subterranis (una d’elles té una paret mitgera a l’interior i algunes estan comunicades entre si mitjançant obertures circulars).\nAquestes sitges es trobaven al subsòl dels habitatges. La resta tenen una fondària que oscil•la entre els 80 i els 250 cm. Aquesta és la singularitat d'aquest poblament, la utilització de sitges durant tot el temps en que fou habitat, mentre que els dels voltants (Ansernera a Olius, Castellvell a Solsona) abandonaren les sitges després del segle IV aC, quan transformen els seus cultius i introduïren la vinya i l'olivera.\nA l’interior de les sitges aparegueren ceràmiques a mà datables entorn els segles VII-VI aC. La majoria va proporcionar ceràmica ibèrica i tan sols una contenia ceràmica romana. Per sobre del nivell de les sitges, al sector oriental del tossal, encara avui es poden observar restes de murs que evidencien una segona fase arquitectònica. Aquests murs constitueixen les úniques restes habitacionals d’època ibèrica i estan adossats a un altre mur de tanca que Mossèn Serra va considerar un element de fortificació.


Liederabend - Fauré, Gabriel\nCançó de la setmana: Noël (G Fauré) - J.M. Ainsley, G. Johnson\nHeu vist quanta canalla tenim avui? Han vingut a passar amb nosaltres la nit de Reis. A cadascuna de les onze fotos hi ha un nen o una nena que ja ens han visitat abans al blog, com a adults, per il·lustrar musicalment les entrades. Sabeu qui són? Penso que la majoria es reconeixen bé però, és clar, jo tinc informació privilegiada. Un donaré algunes pistes per si de cas.\nAbans de les pistes, un parell d'aclariments sobre les dues fotos que us poden confondre: a la foto número 1 hi ha una mare amb dos fills, en interessa només el noi. A la foto número 11 hi ha dos nens, el nostre és el de la dreta; el de l'esquerra també és músic i és qui va publicar la foto a Twitter.\nCançó de la setmana: Clair de lune (G. Fauré) - A. Tynan, I. Burnside\nFa unes setmanes vaig assistir com a oient a una de les masterclasses per a duos del LIFE Victoria, el professor va ser el pianista Iain Burnside. Vaig compartir-ne les meves impressions a un article a Núvol però vaig reservar els comentaris més específics sobre el lied pel blog. He reordenat els apunts que vaig prendre i d'entre els diferents temes que es van tractar n'he triat i resumit aquests tres: el poema, la relació del cantant amb el públic i la relació entre el pianista i el cantant.\nCançó de la setmana: Notre amour (G. Fauré) - S. Keenlyside, M. Martineau\nLa memòria auditiva és capriciosa; per segons què és sorprenentment bona i per segons què és més aviat un desastre. És sorprenentment bona, per exemple, per recordar una melodia; podem sentir-la més ràpida, més lenta, amb ritmes diferents o amb diferents instruments, pràcticament podem fer-li qualsevol cosa i la continuem reconeixent. I és més aviat un desastre... precisament d'això va aquesta entrada.\nComencem amb un petit experiment. Recordeu com era la vostra escola? Els passadissos, les aules, el pati, els professors... Segurament, no només podeu descriure com era sinó que si tanqueu els ulls la podeu "veure" [...]


Publicat dins de CULTURA i etiquetada amb cultura, irlanda, trèbol | Deixa un comentari\nVET AQUÍ LA MARE DELS OUS!\nPublicat el 21 de març de 2014\nUs heu preguntat mai per què diem pantaló, i no pas una altra paraula, per designar aquesta peça de vestir? Sabeu d’on ve? La veritat és que quasi mai no ens plantegem el perquè de les paraules o expressions, i moltes vegades l’origen és molt interessant i curiós.\nPel que fa a la paraula pantaló, ve de l’italià pantalone, però curiosament ens ha arribat a través del francès pantalon, la qual prové de l’italià. La paraula italiana significa ‘pantaló’ i prové d’un nom propi: Pantalone. Pantalone era un personatge de la Commedia dell’Arte italiana que duia un pantaló llarg vermell (d’aquí ve el nom). Després de la Revolució Francesa, quan es va deixar de portar pantaló curt i es va començar a utilitzar pantaló llarg, va ser quan els francesos es van inspirar en aquest personatge i van decidir utilitzar pantalon. Posteriorment, el català va agafar aquesta paraula francesa i la va adaptar al català pantaló.\nSabeu com es diu rompehuelgas en català? Es diu esquirol. És a dir, un esquirol és una persona que va a classe/ a treballar el dia que tothom fa vaga. Però per què diem esquirol en amb aquest significat? Seria molt més lògic dir una cosa com ara “antivagues”, no? Doncs resulta que el 1855 els treballadors de les fàbriques de Manlleu van fer vaga, tots van fer vaga excepte els qui eren d’un poble anomenat Esquirol. Per això, actualment, quan un dia hi ha vaga i algú no la fa, diem que és un esquirol; perquè fa el mateix que van fer els habitants d’aquest poble català.Molts de vosaltres ja deveu saber que els actors, en lloc de desitjar-nos sort, ens desitgem molta merda. Sabeu per què som tan escatològics? Doncs això ve de l’època que la gent anava al teatre en un cotxe de cavalls. Lògicament, com més cavalls hi havia, més públic; i com més cavalls, més excrements. Per tant, els actors volien que hi hagués molta merda, perquè això volia dir que havia vingut molta gent a veure’ls. D’aquí ve que entre els professionals del teatre ens desitgem molta merda i no pas molta sort. És més, no sé per què, es diu que desitjar molta sort porta mala sort.\nAlgú sap per què en castellà es diu estar sin blanca? Doncs resulta que ve de la paraula blanca, que a l’època de Felip II era una moneda de poc valor, com el duro que va haver fins fa poc a Espanya. Així, doncs, estoy sin blanca i no tengo un duro tenen el mateix significat i el mateix origen. En italià hi ha un equivalent, que seria non ho una lira (com ja sabeu, la lira era la moneda que hi havia a Itàlia abans de l’euro). I no oblidem l’expressió tan nostrada però en extinció no tinc ni un ral!\nPublicat dins de ETIMOLOGIA i etiquetada amb cultura, etimologia, llengües | Deixa un comentari\nREMEIS PER AL CATANYOL\nSuposo que heu vist molts cartells d’aquest tipus. Doncs bé, en català és incorrecte dir No utilitzar, és un error degut a la influència del castellà. En castellà, per a donar una ordre negativa s’utilitza no + infinitiu. En català, en canvi, s’ha d’usar no + 2a persona del plural. Per tant, en el cas de l’ascensor de la foto, la frase correcta és No l’utilitzeu en cas d’emergència. Per adreçar-se a destinataris desconeguts en contextos formals o públics com ara rètols i avisos, se sol utilitzar la segona persona del plural de l’imperatiu; és a dir, el tractament de vós (no pas el de vostè o vostès): estireu, empenyeu, no creueu les vies, etc. A més, no ens oblidem del pronom que substitueix a ascensor: el!Per desgràcia, en català hi ha bastants verbs que s’utilitzen de manera incorrecta. Tot seguit, en veurem uns quants casos:\nHI HA QUE / TENIR QUE / TENIR DE / SER PRECÍS\nDeveu haver notat que molta gent utilitza aquestes construccions per a expressar obligació, per exemple: Hi ha que estudiar molt; Tinc que estudiar o bé Tinc d’estudiar i Per a aprovar és precís estudiar molt. Les construccions hi ha que, tenir que i tenir de no existeixen en català; ser precís, en canvi, sí que existeix, però té un significat molt diferent: l’adjectiu precís vol dir ‘exactament determinat o definit, no equívoc’. Per exemple, podríem dir frases com ara El metge va fer un diagnòstic precís (és a dir, amb precisió).\nEn català, tenim moltes perífrasis i construccions que expressen obligació:\n– Haver de + infinitiu: Divendres he d’entregar un treball.\n– Deure + infinitiu: L’ésser humà deu menjar per viure.\n– Cal + infinitiu: Cal menjar a poc a poc.\n– Ser necessari: És necessari menjar a poc a poc.\n– S’ha de + infinitiu: S’ha de respectar el medi ambient.\nQUINA HORA ÉS? NO HO SÉ, SERAN LES QUATRE\nSegur que heu sentit diàlegs d’aquest tipus. En aquest cas, el futur no s’utilitza com a futur pròpiament dit, sinó que s’utilitza per a expressar probabilitat: Exemples: Aquest regal serà de la Maria; L’Anna no contesta el meu missatge, serà en una reunió de feina; No sé quin preu té, serà 10 euros aproximadament. Tanmateix, aquest ús del futur és incorrecte, per a expressar probabilitat una opció és el verb deure + infinitiu. Així, doncs, aquestes frases s’haurien de formular de la següent manera: Aquest regal deu ser de la Maria; L’Anna no contesta el meu missatge, deu ser en una reunió de feina; No sé quin preu té, deu ser 10 euros aproximadament. Curiosament, l’italià s’assembla al castellà, perquè també expressa probabilitat amb el futur: che ore sono? boh, saranno le dieci! L’anglès, en canvi, fa com el català, utilitza el verb deure (must): She must be quite rich, because she bought a ferrari! Un altre recurs per a expressar probabilitat és amb l’adverbi potser: Potser no contesta perquè està enfeinada.\nEL CONÈIXER BÉ DIFERENTS IDIOMES OBRE MOLTES PORTES\nLlevat de casos molt concrets, no es pot posar article davant d’un infinitiu (el conèixer). En casos així, cal dir Conèixer bé diferents idiomes obre moltes portes o bé Saber molta història no et dóna dret a tractar-me així.\nAquest és un dels grans temes, el gerundi s’utilitza molt més sovint del que s’hauria d’utilitzar. A continuació, us faré una llista de tots els usos erronis del gerundi:\n– Quan expressa una acció posterior a l’acció del verb principal: Va caure trencant-se la cama. Evidentment, primer caiem i després ens trenquem la cama, per tant no podem usar el verb trencar en gerundi. La frase correcta seria Va caure i es va trencar la cama.\n– Quan equival a una oració subordinada amb el valor d’un adjectiu: El Govern ha aprovat un decret regulant els estudis universitaris (vol dir un decret que regula els estudis universitaris).\n– Quan expressa la finalitat: Li va tocar assistir a la reunió defensant els veïns (hauria de ser per defensar els veïns).\n– Quan equival a una frase amb la conjunció i: El deute queda satisfet, servint aquest document de carta de pagament. Aquí el que es vol dir és que El deute queda satisfet, i aquest document serveix de carta de pagament.\nEn català, no tenim la combinació de + infinitiu per a dir una condició, per exemple: D’haver-ho sabut, no hi hauria anat. En casos així hem de dir Si ho hagués sabut, no hi hauria anat.\nPORTAR + GERUNDI\nQuan volem expressar la durada d’una acció, no és correcte dir Porto tres hores esperant-te o Porto cinc anys treballant aquí. Això és un calc de l’expressió castellana llevo (tanto tiempo) haciendo (tal cosa). Així, doncs, en català correcte hem de dir Fa tres hores que t’espero o bé Fa cinc anys que treballo aquí.\nPublicat dins de CATALÀ - CASTELLÀ i etiquetada amb català, catanyol, correcció | Deixa un comentari\nAI, SI JOAN XURIGUERA AIXEQUÉS EL CAP!\nPublicat el 8 de març de 2014\nSegur que molts de vosaltres heu vist mil cops aquest cartell per Barcelona, però segurament molt pocs us deveu haver adonat dels dos errors garrafals que hi ha.En primer lloc, veiem la frase Fes-te’n soci d’ Aldees infantils SOS. No us grinyola una mica? Doncs sí, aquí sobra el pronom en ( ‘n ), perquè ja posa d’Aldees infantils SOS, per tant el pronom sobra i la frase hauria de ser Fes-te’n soci. Els pronoms serveixen per a substituir noms o sintagmes nominals i els posem per no repetir una cosa que ja hem dit. Per exemple, si ja he dit que vull comprar pomes i algú em vol preguntar quantes en vull, em dirà quantes en vol?; on el pronom en substitueix pomes. Per tant, si dic en no dic pomes. En aquest cartell passa el mateix: si poso el pronom en, no he de posar d’Aldees infantils SOS.\nEl segon error i el més greu és Trucan’s. Com molts ja sabeu, el pronom que es refereix a nosaltres és ens. Quan aquest pronom va darrere d’un verb que acaba en vocal, per no tenir dues vocals juntes traiem la e del pronom i ens queda ‘ns, oi? Per tant, si ho ajuntem al verb Truca ens queda Truca’ns, i no pas Trucan’s! Ull viu!\nA part d’aquest cartell, avui m’agradaria parlar d’altres errors de morfologia verbal molt comuns que esgarrifarien el pobre Joan Xuriguera, l’autor del llibre verd de verbs catalans que tothom que ha estudiat català té a casa:\n1. SAPIGUÉS, SAPIGUESSIS, SAPIGUÉS, SAPIGUÉSSIM, SAPIGUÉSSIU, SAPIGUESSIN I SAPIGUT: Quants de vosaltres heu dit o heu sentit dir coses com ara si ho hagués sapigut, no li hauria dit això! o bé si ho sapigués, t’ho diria? Doncs no són correctes! Sapigués, sapiguessis, etc. no són formes verbals correctes en català. En català, el present de subjuntiu del verb saber és sàpiga, sàpigues…, però l’imperfet de subjuntiu és sabés, sabessis, sabés, sabéssim, sabéssiu, sabessin i el participi és sabut, no pas sapigut.\n2. QUEPO (present), CAPIGUÉS, CAPIGUESSIS, CAPIGUÉS, CAPIGUÉSSIM, CAPIGUÉSSIU, CAPIGUESSIN I CAPIGUT: Igual que passa amb el verb saber, l’imperfet de subjuntiu i el participi del verb cabre que molts hem utilitzat no és correcte, cal dir si hi cabés ho posaria dins de la bossa o no hi ha cabut, en comptes de capigués i capigut. Així, doncs, l’imperfet de subjuntiu del verb cabre és cabés, cabessis, cabés, cabéssim, cabéssiu, cabessin; i el participi és cabut.\n3. BEGUENT, RIGUENT: És incorrecte dir no et passis tot el dia beguent o ens vam passar tota la tarda riguent. En lloc de beguent hem de dir bevent i en comptes de riguent direm rient.\n4. POGUER, SAPIGUER: Els verbs poguer i sapiguer són incorrectes, en català tenim els verbs poder i saber. Així, doncs, quan algú ens pregunti per què no hem fet una cosa, no direm ho sento, no vaig poguer, sinó no vaig poder.\n5. CONEIXO, CONEIXI: Frases com ara No el coneixo gaire, només l’he vist un dia o bé quan el coneixi millor, potser li dic de quedar són incorrectes! Coneixo i coneixi no existeixen, hem de dir jo conec i quan el conegui millor.\n6. FAGI, FAGIS, FAGI I FAGIN: Molta gent diu quan fagi els deures o quan et fagis gran... però no és correcte, el present de subjuntiu en català del verb fer és faci, facis, faci, fem, feu, facin.\nPublicat dins de CATALÀ i etiquetada amb català, correcció, verbs | Deixa un comentari


CURA PER TOTS ELS DETALLS · PAQUETS BONICS I SOSTENIBLES\nQuant rebis la teva bossa o motxilla Nubuckcuir vull que t'arribi el meu agraïment i la cura amb què s'ha fet com el seu embolcall. Perquè cada detall compta i està pensat amb molt d'amor.\nCada bossa o motxilla surt etiquetada amb el distintiu D'A, que acredita que tots els complements de cuir son produïts artesanalment a Catalunya. Tots els materials utilitzats en el procés d'enviament de la bossa són respectuosos amb el medi ambient i de KM0.\nEmbolico una a una cada motxilla amb cura i ben protegides dins d'una caixa de cartró perquè t'arribi en perfecte estat.\nSi la compra és un regal avisa'm! Juntes podem incloure una postal de felicitació personalitzada, només cal que m'indiquis el text.\nSé que el temps d'espera és important. L'agència de transport és un element clau, DHL s'ocupa de tots el enviaments a nivell nacional i internacional, un cop el paquet surt del taller rebràs el número de seguiment, que et permetrà tenir-lo controlat en tot moment.


Antoni Italo Moragas: “Per què no aniré a votar l’1 d’octubre” – Federalistes d’Esquerres\nEm fa por que entre els qui em llegiu hi hagi gent qui pensi que el 2-O es pot declarar la independència i implementar-la sense tenir en compte que aquesta declaració no comptaria amb el suport de la resta d’estats europeus i dels milions de catalans que no es mobilitzaran contra un referèndum però que sí que es mobilitzarien davant una hipotètica independència. Espero que l’endemà augmenti el diàleg i no l’exaltació. Depèn de tots\nVull compartir amb vosaltres per què no aniré a votar l’1 d’octubre.\nEstic convençut que el conflicte català no s’arregla unilateralment. No l’arreglarà el govern central impedint que s’organitzin referèndums ni ho arreglarà el govern català de forma unilateral. El govern espanyol no pot gestionar el descontentament de milions de catalans únicament des de la via judicial. El govern català no es pot enfrontar a la meitat de la societat catalana sense instruments jurídics.\nDonar un suport acrític al govern espanyol (solució judicial sense solució política) o al català (solució política sense respecte al marc jurídic) només pot agreujar el conflicte. Mai resoldre’l. Un conflicte com aquest no es resoldrà mai per la capitulació d’una de les parts. Cap no és prou forta, cap no és prou dèbil. Les dificultats per a arribar a un acord que perceben les dues parts no fan més atractiva l’alternativa sense acord.\nHaureu notat que, des de fa mesos, dedico molt més temps a deconstruir l’argumentari i les postveritats de l’independentisme i no a criticar la posició del govern central. La raó és senzilla: la majoria dels meus amics no donen suport al govern central i, amb menor o major grau, simpatitzen amb l’estratègia del govern català. A Madrid vaig anar a Puerta del Sol a demanar una solució política al govern de Rajoy, aquí, en canvi, em dirigeixo a vosaltres.\nEm fa por el fanatisme que he observat els darrers mesos. El fanatisme dels amics i familiars dels guàrdies civils despedint-los a crits d'”a por ellos” però també el fanatisme dels qui escridassaven Andrea Levy al final d’una manifestació contra els atemptats de la Rambla. Sóc incapaç de no veure el mateix fanatisme en les venes inflades del coll dels uns i dels altres. Sóc incapaç de no veure aquest fanatisme entre alguns dels meus amics. Sóc incapaç de no veure el fanatisme quan persones intel·ligents i formades comparteixen els missatges demagogs (i sovint falsos) d’oportunistes ignorants per la senzilla raó de compartir costat en un conflicte binaritzant. Morin els intel·lectuals, va cridar algú fa prop de 80 anys, i a Catalunya hi ha dies que sembla que regni la mort.\nEm fa por que entre els qui em llegiu hi hagi gent qui pensi que el 2-O es pot declarar la independència i implementar-la sense tenir en compte que aquesta declaració no comptaria amb el suport de la resta d’estats europeus i dels milions de catalans que no es mobilitzaran contra un referèndum però que sí que es mobilitzarien davant una hipotètica independència.\nEm fa por que no tingueu por. Em fa por que ignoreu aquest missatge però em faria encara més por no escriure’l.\nDiumenge no participaré d’aquesta escalada perquè posant una papereta en una urna legitimaria l’estratègia del govern català que ha anunciat que implementarà el resultat de la votació. I entenc que intentar implementar el resultat agreujaria el conflicte i no voldria ser-ne responsable.\nEm trobareu en el diàleg, no en l’exaltació, inclús quan, com ara, ningú no sembli voler dialogar de veritat.\nText publicat a la pàgina de Facebook d’Antoni Italo Moragas\nPreviousPrevious post:Javier Cercas en l’acte de suport a FEDERAL: “Estem obligats a trobar una solució”NextNext post:José Luis Atienza: “Els crits del silenci”


Accés a l’FP | Ajuntament de L’Hospitalet\nLes vies d’accés establertes per a la formació professional són flexibles. Així qualsevol persona pot accedir a la formació que necessiti al llarg de la vida i construir el seu itinerari formatiu, independentment de la seva situació laboral i edat.\nHaver superat un Programa de Formació i inserció (PFI) amb nota superior a 8.\nLes persones que no compleixen cap dels requisits esmentats han de\nSuperar una prova d’accés. Per presentar-s’hi han de tenir, com a mínim, 17 anys l'any en què es fa la prova.\nTenir el títol de tècnic de formació professional (CFGM) o tècnic superior de formació professional o tècnic especialista (FP2).\nLes persones que no compleixen cap dels requisits esmentats:\nHan de superar una prova d’accés. Per presentar-s’hi cal tenir complerts 19 anys o bé complir-los durant l'any natural en què es realitza la prova.\nAccés als programes de Formació i inserció (PFI)\nLes persones que volen accedir a un Programa de formació i inserció han de\nSer joves no ocupats que compleixin com a mínim 16 anys d'edat i com a màxim 21, l'any d'inici del programa\nSer joves que hagin deixat l'ESO sense obtenir-ne el títol i que en el moment d'iniciar el programa no segueixin estudis en el sistema educatiu ni participin en altres accions de formació\nAccés a la Formació Professional Bàsica\nPer accedir als programes de Promoció Professional Bàsica (PPP) s’han de complir els següents requisits:\nTenir un mínim de 15 anys i no superar els 17.\nLa recomanació de l'equip docent de l’educació secundaria obligatòria (ESO)\nEl consentiment dels tutors legals de l'alumne si aquest no està emancipat.\nNomés excepcionalment s'hi podrà accedir havent cursat el segon curs de l’educació secundaria obligatòria (ESO).\nPer accedir als Cicles Formatius de Grau Bàsic (CFGB) s’han de complir els següents requisits:\nTenir 15 anys complerts o complir-los durant l'any natural en el qual s'accedeix al cicle formatiu.\nHaver cursat tercer curs d’educació secundaria obligatòria (ESO). Excepcionalment, s'hi pot accedir després de haver cursat el segon curs.\nMés informació Departament d'Educacio\nAccés a la Formació Ocupacional (FO) dels Certificats de professionalitat.\nNivell 1 de qualificació\nNo cal complir requisits acadèmics ni professionals.\nNivell 2 de qualificació\nPer accedir a la formació dels certificats de professionalitat del nivell 2 de qualificació professional s’ha de complir algun dels requisits següents:\nTenir el títol de Graduat en Educació Secundaria Obligatòria.\nTenir el títol de tècnic auxiliar (FP1) o de tècnic (GFGM).\nComplir el requisit acadèmic de accés als cicles formatius de Grau Mitjà.\nTenir superada la prova d'accés als CFGM.\nTenir superada la prova d’accés a la universitat per a majors de 25 anys y/o de 45 anys.\nNivell 3 de qualificació\nPer accedir a la formació dels certificats de professionalitat del nivell 3 de qualificació professional s’ha de complir algun dels requisits següents:\nTenir un títol de tècnic especialista (FP2) o de tècnic superior (CFGS).\nComplir el requisit acadèmic de accés als cicles formatius de Grau Superior.\nTenir superada la prova d’accés als CFGS.\nA més cal tenir en compte el següent:\nSi el compliment dels requisits no es pot acreditar documentalment, caldrà superar unes proves d’avaluació de les competències clau de matemàtiques i comunicació lingüística.\nPer accedir a un Certificat de Professionalitat que inclou algun mòdul formatiu en llengua estrangera, també caldrà demostrar tenir la competència en la llengua.\nActualment aquestes proves les duen a terme les entitats de formació autoritzades pel SOC, durant el procés de selecció de l’alumnat.\nMés informació Servei d’ocupació de Catalunya (SOC)\nCurs adreçat a persones que no tenen la titulació acadèmica exigida per accedir-hi. Si s'aprova el curs dóna accés directe al cicle formatiu de grau mitjà (CAM) o grau superior (CAS). La durada és d'un any acadèmic (600h. grau mitjà i 700h. grau superior).\nOn es pot fer el CAM a L’H?\nAl CFA Catalònia, CE Jaume Balmes, Joan XXIII\nOn es pot fer el CAS a l’H?\nInstitut Llobregat, Institut Pedraforca, Dolmen, Jaume Balmes, Jesuïtes Bellvitge CE Joan XXIII, Xaloc.


Vientiane, la capital de Laos. | Jordi perdut per el Món!!!\nPosted: 16 Juliol, 2007 in Laos\n– Familia, per fi hem arribat a Vientiane, la capital de Laos despres d’uns dies de viatge per el sud del pais molt complicats, sobretot per entendret amb la gent, ningu parlava gens d’angles i i per desplacar-nos d’un lloc a un altre, els transports en aquesta part del pais no son comodes que diguem… Hem viatjat en busos locals, plens fins als topes, gent als passadissos sentades amb seients de plastic, carregats de gallines, de pollastres, de motos i fins hi tot de porcs! tot carregat al sostre dels busos. Han sigut uns dies d’autentica aventura.\nDe cop ens trobavem en un lloc, perduts al mig del no res, rodejats d’animals i gent que ens volia vendre qualsevol cosa per menjar, com per exemple, escarbats punxats en un pal com si fossin pinxos o esquirols morts.\nAl arribar a les 4.000 illes del Mekong, haviem d’agafar una barca per atravessar el riu Mekong per arribar a Si Phan Don una de les illes recomenades per la Lonely Planet. Varem pagar el tiquet perque ens portessin fins alla pero al final varem acabar a l’illa de Don Det, una illa de les 4.000 illes del Mekong pero gairebe alla no sabien el que era un turista. Nosaltres li comentavem a l’home que portava la barca que haviem pagat el tiquet fins a Si Phan Don pero ell no ens entenia i al final ens va deixar a on va voler.En aquesta illa nomes teniem electricitat de les 7 pm a les 10 pm, durant la resta del dia no hi havia electricitat. Ens varem morir de calor, durant els dos dies que varem estar alla, teniem ventiladors a les habitacions pero no teniem potencia per fer-los funcionar.\nDon Det es una illa totalment verge, plena de plantacions de camps d’arros i de tribus que viuen del que pesquen al riu Mekong i del que els hi dona la terra. Estas totalment desconectat del Mon, estavem perduts al mig del no res.\nPer marxar de l’illa, varem pagar en una “agencia” un tiquet per anar a Champasak, una ciutat que hi ha uns temples de l’era d’ Angkor i que es un lloc que ens interessava molt de veure. Una altra vegada barca per el Mekong i bus fins a Champasak. Finalment despres de deixar la barca, varem pujar en una mena de furgoneta amb mes gent de la zona, res de bus, estavem carregats amb les motxilles i cansants com estavem per la calor i per les dificultats que ens anavem trobant desde que haviem arribat a Laos. A la furgoneta a mes de persones, viatjaven gallines, peixos i menjar que la gent que viatjava amb nosaltres havia comprat al poble abans de comencar el trajecte.\nAl cap de mes de dues hores varem arribar a Pakse que es la ciutat que varem arribar despres de creuar la frontera, una altra vegada teniem problemes, Pakse estava mes al nord que Champasak, una altra vegada haviem pagat un tiquet per anar a un lloc i ens havien portat en un altre i una altra vegada ningu ens entenia. Finalment varem optar per passar de la visita als temples de Champasak i varem comprat a Pakse un tiquet de bus fins a Savannakhet per fer nit alla i seguir el dia seguent cap al nord del pais.\nTots els busos que hem agafat durant aquests dies que portem a Laos, han sigut “local bus”, sense cap tipus de comoditat i patint tot tipus d’histories.\nVarem arribar a Savannakhet de nit, el viatge va ser bestial!!! i molt dur!!! El bus anava parant cada dos per tres per recollir gent i per carregar paquets i animals. En una de les parades varem quedar-nos amb la boca oberta ja que el conductor i dos nois mes varen comencar a carregar gallines que estaven desesperades i molt espantades, totes apilotonades en unes bosses de color blau que quasi be no podien ni moures. El mes fort pero va ser quan un petit camio va aparcar just al costat del bus carregat de 8 porcs de color negre. Nosaltres varem pensar, ” no seran capacos de carregar-los, no?” pero i tant que ho varen fer!!!\nNo us podeu imaginar com cridaven aquelles besties, estaven estressadissimes i desesperades, tots apilotonats en un costat del camio i cagats i pixats de la por.\nAmb una escala que anava del camio al sostre de l’autocar anaven pujant els porcs estirant-los les orelles i a lligant-los per la panxa tots cap a dins d’una cistella que estava al sostre del bus. No ens podiem creure el que estavem veient,ni a l’India havia vist una cosa tant flipant, us ho prometo!!!Varem fer el viatge fins a Savannakhet acompanyats de porcs i gallines que estaven a punt de tornar-se bojos.\nA Savannakhet varem fer nit i el dia seguent al mati agafavem un altre local bus, aquesta vegada direccio cap a la capital de Laos a Vientiane a veure si la situacio canviava una mica respecte del que estavem vivint per el sud del pais.\nDespres de mes de 9 hores arribavem a la capital, el viatge no va ser tan penos com l’anterior, no varem parar tantes vegades i no anavem carregats d’animals, sino de paquets i alguna moto. Aixo si, en el bus no hi cavia ni una agulla, fins hi tot el revisor per mirar els bitllets de la gent, havia d’escalar per entre els seients del bus. En aquest pais, no hi ha gaires normes que diguem, el conductor va conduir tot el trajecte sense que ningu el substituis perque descanses i el bus anava super sobrepassat de pes. Estem al tercer Mon!!!\nVarem arribar a Vientiane sencers i la primera sensacio que varem tenir al veure la ciutat es que haviem arribat en un lloc a on tot semblava mes normal del que haviem vist fins ara.\nNosaltres varem comencar per el sud del pais, una zona que no es turistica i que practicament ningu fa. Teniem la sensacio que si no hi anavem potser ens perderiem alguna cosa pero la veritat es que tota aquella zona es molt complicada i dificil per sobreviure.\nAvui hem fet nit a Vientiane i segurament que farem algun tipus d’activitat, aqui hi ha bastantes coses per veure i no es dificil poder-les fer. Ja us anirem informant.\nLaos te un paisatge impresionant, tot es verd, ple de camps d’arros i de selva, val molt la pena visitar-lo i passar algunes penalitats per veure aquest espectacle tant bonic!!!\nImatges de l’Illa de Don Det i cami de Savannakhet.\nDe tour per Vientiane, la capital.


Notícia: 532 participants a la IV Triatló Vila de Blanes\n532 participants a la IV Triatló Vila de Blanes\nNoticia publicada a la web el 04/30/2014 09:29:35 AM\nEl guanyador absolut ha estat el jove triatleta mallorquí Lucas Mola. Els canvis que s’han introduït han estat molt ben valorats pels participants\nBlanes va viure intensament el matí d’aquest passat diumenge una completa prova esportiva que sempre crida l’atenció allà on va per la logística que implica poder-ho tenir tot a punt. Es tractava de la quarta edició de la Triatló Vila de Blanes, organitzada pel Club Triatló Blanes amb el suport de la Federació Catalana i l’Ajuntament.\nLa principal novetat d’aquest any ha estat el canvi d’ubicació dels boxes on els triatletes feien els canvis d’equipament per anar afrontant prova rere prova. N’hi havia dos, cadascun d’ells amb capacitat per a 300 persones. Ubicats al passeig de mar, l’espectacularitat del muntatge i el gran nombre de participants amb què va comptar la triatló, van contribuir a copçar bona part de la intensa activitat que es va registrar al llarg de tot el diumenge en aquest cèntric indret.\n750 m nedant, 20 km pedalant i 5 km corrent\nA 2/4 de 10 va començar la primera de les tres proves corresponent a la primera ronda de les dues competicions que s’havien de fer de la Triatló. La primera sortida va comptar amb la participació de 220 triatletes. Aquesta era una altra de les novetats, el canvi d’ubicació de la prova de natació, situada entre Sa Palomera i el Port. Els nedadors i nedadores van haver de fer un recorregut en triangle i tornar al lloc de sortida després d’haver cobert una distància de 750 m en una sola volta.\nDesprés de la prova de natació va arribar la que per alguns es presentava més dura pel seu recorregut, que era el mateix d’anys anteriors: la de ciclisme. Els participants anaven sortint de l’aigua s’anaven trient el neoprè, que va ser opcional però recomanat per la organització. Això és perquè tot i que el sol va lluir al llarg del matí, la temperatura de l’aigua era de 15 ºC.\nDesprés de calçar-se adequadament i proveir-se del casc reglamentari, havien de sortir portant la bicicleta al costat, sense poder-s’hi pujar encara fins que arribaven a la sortida del recorregut, a la confluència de la plaça Catalunya amb el passeig de la Marina. A partir d’aquí, havien de fer un recorregut per un circuit urbà que els duia pel passeig de Catalunya i les avingudes d’Europa i de l’Estació passant per la carretera de Malgrat.\nEls triatletes feien tres voltes a aquest recorregut, on el tram més dur era la forta pujada i baixada que van haver de fer fins a sis vegades -dues per cadascuna de les tres voltes completes al circuit-, amb un total de 20 km.\nUn cop completada aquesta prova, arribava la tercera i darrera; la cursa a peu que també era novetat pel que fa al traçat. Els participants havien de fer dues voltes a un circuit que els conduïa des del passeig de mar fins a un dels extrems de la zona del port. En total, el recorregut era de 5 km i, tot i que no era especialment dur perquè era a peu pla, després de la duresa de la prova de ciclisme, les forces ja començaven a flaquejar. Un cop finalitzada aquesta tercera prova, amb dues voltes al circuit, els triatletes havien acabat la competició.\nEl mallorquí Lucas Mola, guanyador absolut\nEl primer en arribar va ser Lucas Mola, un jove mallorquí de 21 anys que des de petit és aficionat a l’esport. El campió absolut de la IV Triatló Vila de Blanes va explicar també que no era la primera vegada que participava a la prova, que va cobrir amb un temps total de 58 minuts i 13 segons; ja ho va fer fa 3 anys.\nDes de l’organització, Salvador Balagué, president del Club Triatló Blanes, ha fet un balanç molt positiu del resultat, no tan sols pel nombre de participants registrats, sinó pel canvi d’escenari que s’ha introduït enguany pel que fa a la ubicació dels boxes i els recorreguts de natació i atletisme. La prova que s’ha allotjat a Blanes ha estat la primera del total de 15 que hi haurà aquesta temporada a la lliga de la Federació Catalana de Triatló.\nSegona sortida amb 302 triatletes i podi d’absoluts\nFregant les 11 del matí es va donar la sortida a la segona ronda de competició de la Triatló. Es tractava de fer exactament les tres mateixes proves amb idèntics recorreguts. Si a la primera ronda de la Triatló van participar 220 triatletes d’elit, a la segona el seu nombre va augmentar considerablement, amb 302 persones.\nA diferència de la primera ronda, la sortida de la primera de les proves de natació la van fer conjuntament homes i dones. A quarts d’una es va fer l’entrega de premis als tres primers classificats de cada categoria, que rebien un trofeu i una ampolla del cava de Blanes Laviret. Respecte el podi de guanyadors absoluts, a banda de la primera plaça de Lucas Mola, la segona plaça va ser per Albert Parreño i la tercera per Juanjo Agüero. Per la seva banda, les tres primeres posicions en categoria femenina les van aconseguir Sara Loehr, Dolça Olle i Anna Flaquer.


El coronavirus s’endú també les Festes des Vermar de Binissalem\nEl veremadors i veremadores de Binissalem enguany es queden sense festa\nEls Veremadors i Veremadores elegits enguany podran tornar-se a presentar l’any que ve\nEls veremadors i veremadores de Binissalem enguany es queden sense festa\nLa decisió ja és oficial. Enguany no es faran les Festes des Vermar de Binissalem. La decisió es prenia aquesta setmana. Se suspenen a causa del coronavirus. El batle Víctor Marti va convocar els joves vermadors i vermadores d’enguany una reunió i els informà que a causa de les mesures de seguretat sanitària que imposa la situació de la pandèmia no és possible fer les festes com es fan tradicionalment, que impliquen convocatòries multitudinàries com la batalla de raïm, al desfilada de carrosses, el sopar de fideus o els concursos de trepitjar raïm i la fira del vi.\nLes Festes del Vermar són les festes més importants de Binissalem. La tradició vinícola d’aquest poble fa que el temps de “Sa Vermada” sigui temps de celebracions. Durant dues o tres setmanes, depèn del calendari de l’any , en el mes de setembre s’organitzen a Binissalem una gran quantitat d’activitats festives, moltes d’elles relacionades directament amb el món del vi.\nEnguany s’havia de celebrar la 56a edició. Entre els canvis que ja s’avancen per les festes de l’any que ve s’inclou la possibilitat que els veremadors i veremadores de 2021 tenguin 17 anys i no 16, com és costum. Els joves acceptaren la decisió de l’Ajuntament i ara quedam a l’espera de conèixer si s’organitzarà una festa virtual o alternativa, com ja està passant a altres municipis de Mallorca on, enguany , les festes són obligadament distintes…Ja ho explicarem.


Pau Pujol Vilà - Web i blog personal\nInici\tPau\t2018-08-10T10:23:45+00:00\nEm dic Pau Pujol Vilà i …\nGaudeixo amb la comunicació i el màrqueting, és per això que escric amb la fita de transmetre valors i reflexionar compartint.\nM’agrada el treball en equip, ser coherent amb el projecte i plantejar una estratègia conjunta per assolir l’objectiu, la cohesió és primordial.\nM’enriqueix estar envoltat de la família, d’amistats, de coneguts i de tota aquella gent que permet forjar relacions riques.\nM’engresca fer muntanya: excursions, rutes, descobertes, … i alhora gaudir-ho de valent amb qui hi haguem anat.\nTinc il·lusió d’emprendre projectes; les idees i propostes són múltiples, però cal posar seny i trobar la gent i el moment adequat per fer camí.\nM’apassiona (com a molts) viure bé, xalar, badar, pencar, riure, … i tot allò que em permeti ser autèntic!\nEl Blog d’en Pau\nSi no tens un blog no passa res, però si el crees,\namb el temps alguna cosa acaba passant\nmarzo 29th, 2020|2 Comments\nEl confinament continua, i amb consciència i responsabilitat, molts augurem el dia en que puguem tornar a sortir de casa, tornar al nostre quotidià i entre moltes d’altres coses... fer muntanya! Des d’un inici, em [...]\nA continuació adjunto el meu 'Video Currículm'; un vídeo fet en primera persona i amb un caràcter força distés amb l'objectiu de trencar el gel amb l'espectador. Cal esmentar que també podriem adjuntar el Video CV amb [...]\nRecentment a la universitat ens han introduït el Treball de Final de Grau (TFG); ens han exposat el calendari d’entrega, la logística per tal de poder-lo emprendre, i alhora ens han proposat un munt de [...]\nFa ben poc he començat una nova aventura professional, bé si, en format de pràctiques curriculars, però ja us puc assegurar que m’ho prenc amb la mateixa dinàmica amb la qual emprendria un projecte laboral: [...]\nAquest estiu, entre moltes d’altre coses, he visitat tres colònies d’estiu de centres d’esplai, juntament amb l’Equip de Responsables de Zona 15 MCECC; durant aquestes visites xerràvem amb membres dels diferents equips de monitores i [...]\nLa historia de com he tornat a tenir bicicleta, és un xic rocambolesca. Alguns ja ho sabeu per que ens hem anat trobant, i jo, eufòric, us ho he explicat; alguns vau veure una piulada [...]\nPer a mi la muntanya és felicitat, educació, esforç, respecte, solidaritat, … i sobretot: descoberta! Som-hi?\nPresento 20 propostes de muntanya per fer després del confinament. Aquesta darrera setmana em vaig proposar descobrir muntanya durant el confinament, i a través del meu perfil d’Instagram, i amb les diferents histories i els [...]\nmarzo 16th, 2020|1 Comment\nL’afany de descobrir la Cerdanya és sincer. Es troba en una vall increïble, esquitxada de prats i poblets, i tots aquests, ben enclotats entre la serra pirenaica i la imponent Serra del Cadí. I poder [...]\nenero 26th, 2020|0 Comments\nLa muntanya de Montserrat, és molt més que un massís, tot el que l’envolta i els records que cadascú en té, la converteixen en un veritable refugi. Amb el bon amic Martí Tarradas, compartim aquesta [...]\ndiciembre 29th, 2019|0 Comments\nEl Circ d’Ulldeter és un indret esplèndid per fer muntanya hivernal, i aquest fou l’objectiu de la darrera visita muntanyenca de l’any 2019. Tornar a rondar per les Capçaleres del Ter i del Freser i [...]\noctubre 12th, 2019|1 Comment\nEl Pedraforca, un dels cims més emblemàtics del nostre país, fou la fita escollida amb el bon amic Jordi Vinyals, aquest darrer cap de setmana. Molts de nosaltres, hem rondat per l’Alt Berguedà, i són [...]\nabril 8th, 2019|3 Comments\nTorno a ser en terres ben trepitjades per mi, l’Alt Empordà! En aquesta ocasió, durant les meves vacances, m’he acostat a l’antic Monestir de Sant Quirze de Colera, situat enmig del Paratge Natural d’Interès Nacional [...]\nUtilitza el mapa de l’Institut Cartogràfic i Geològic de Catalunya per descobrir el nostre gran país!


Dissabte amb més núvols que pluja i amb temperatures diürnes més altes\nEl cap de setmana ha començat amb calma, amb un matí de dissabte per aprofitar en general tot i els núvols alts i mitjans. A la tarda, arribada de més núvols i alguns ruixats al Pirineu. Al final del dia estarà més tapat, però les pluges no seran significatives. Diumenge farà més sol.\nAlberto Alcántara 26/04/2014 - 07.08 Actualitzat 26/04/2014 - 21.47\nDissabte vivim una petita treva meteorològica d'unes hores: el temps que trigarà a arribar a Catalunya una nova cua frontal, associada a una pertorbació atlàntica. La borrasca es desplaça pel canal de la Mànega, i el seu radi d'acció arriba a casa nostra. A més a més, torna a entrar aire fred a les capes altes atmosfèriques.\nAquesta treva no s'ha traduït en un temps assolellat, tot i que hi ha hagut força sensació de sol a molts indrets durant alguns moments del matí. El sol es veu enteranyinat o enterbolit per núvols alts del tot inofensius que van en augment de manera progressiva. Serà a partir de la tarda quan arribaran núvols més compactes. Els ruixats es reactivaran al Pirineu, on cauran amb intensitat puntualment moderada. Amb el pas de les hores, ja de cara al vespre i a la nit, poden caure alguns xàfecs, sobretot a punts del terç oest i també al nord-est, tot i que pot escapar-se alguna gota a qualsevol indret. En general, parlarem de fenòmens molt febles i poc abundants, però sempre hi haurà la porta oberta per alguna tempesta puntualment forta.\nEl pas del front portarà vents canviants: el matí ha començat amb una mica de mestral a les Terres de l'Ebre o el Camp de Tarragona. Bufarà sud-oest a bona part de la costa durant les hores centrals del dia, i de cara a la nit tornarà el mestral a l'extrem sud i la tramuntana a l'Empordà.\nPel que fa a les temperatures, hem tingut unes mínimes una mica més baixes a punts d'interior, sobretot al nord-est, i alguns valors més alts a les comarques de Tarragona degut al vent. Les màximes pujaran gairebé arreu i assoliran valors de fins a 24 o 25 graus.\nAl País Valencià i les Balears, l'ambient també serà més suau. El vent de ponent i sud-oest serà un factor a tenir en compte, sobretot de cara a la tarda i a les Pitiüses. El cel es veurà variable al País Valencià i farà més sol a les Balears.\nEl vent es reactivarà a la meitat sud del país i també al Pirineu. Les temperatures baixaran. Hi haurà més estones de sol, però també la possibilitat d'algun ruixat feble i dispers a l'extrem nord.\nEl temps matí 26/04/2014


L’alcalde de Granollers participa a Londres en un seminari sobre ciutats bombardejades | Ajuntament de Granollers\nInici » L’alcalde de Granollers participa a Londres en un seminari sobre ciutats bombardejades\nL’alcalde de Granollers participa a Londres en un seminari sobre ciutats bombardejades\nEn el marc del 80è aniversari de la Guerra civil i dels bombardejos sobre Catalunya\nAmb l’objectiu de compartir estratègies de recuperació de la memòria històrica i del patrimoni memorial, el Diplocat i l'Observatori Europeu de Memòries (EUROM) han organitzat la Jornada “Els bombardejos de Barcelona i Londres. Memòria d’una història compartida”, que va ha tingut lloc el 23 de maig a l’Imperial War Museum de la capital britànica.\nHi han participat representants de la Gran Bretanya, Itàlia, Alemanya i Catalunya, que han debatut sobre polítiques de memòria des de diferents punts de vista, amb la voluntat de comparar i intercanviar processos memorials. Historiadors catalans i britànics han aportat els seus estudis i reflexions entorn dels bombardejos sobre ciutats catalanes durant la Guerra civil i europees durant la Segona Guerra mundial. La conferència també ha comptat amb representants del Parlament de Catalunya, que han parlat de la pervivència dels símbols franquistes encara avui en moltes poblacions i de la importància de disposar de lleis de memòria històrica que abastin tots els aspectes. La Jornada es va iniciar amb un minut de silenci com a mostra de rebuig a l’atac de Manchester.\nJosep Mayoral va cloure la Jornada en qualitat d’alcalde de Granollers i vicepresident de Mayors for Peace, destacant la implicació dels ajuntaments i de les entitats de la societat civil en la recuperació i transmissió de la memòria històrica i el compromís amb la pau. L’alcalde, referint-se als programes que es duen a terme a Granollers, va afirmar que les ciutats que han patit bombardejos tenen l’obligació d’explicar-ho i garantir que les noves generacions preserven aquest record. A més, va afegir, aquest ha de ser un projecte de ciutat, compartit per la ciutadania i les entitats. Mayoral també es va referir a la necessitat de treballar en xarxa des de les ciutats, perquè “els municipis som bons agents de pau. És imprescindible comptar amb la veu del món local per construir un nou discurs”.\nL’Observatori Europeu de Memòries, vinculat a la Fundació Solidaritat de la Universitat de Barcelona, és una xarxa transnacional d’institucions i organitzacions compromeses amb l’anàlisi i promoció de les polítiques públiques de memòria. El seu objectiu principal és l’anàlisi, debat i reflexió sobre les diverses polítiques de memòria que s’estan duent a terme a Europa i altres indrets del món. L’Ajuntament de Granollers, a través de Can Jonch. Centre de Cultura per la Pau, és membre d’aquesta xarxa, que actualment compta amb 44 organitzacions adherides.


Divendres s'inaugura el centre de desenvolupament infantil d'APINAS - Notícies de l'Ajuntament de la Vila de Masquefa\nAquest divendres, 22 de maig, s’inaugurarà el nou centre de desenvolupament infantil que l’Associació de Pares Igualadins de Nens i Adolescents Subdotats (APINAS) obre a Masquefa amb la col·laboració de l’Ajuntament. El Centre de Desenvolupament Infantil i Atenció Precoç donarà servei gratuïtament als infants i familiars del sud de la comarca de l’Anoia i d’altres comarques veïnes, com ara el Baix Llobregat i l’Alt Penedès. D’aquesta manera, els nens i nenes de Masquefa i la resta de poblacions d’aquesta zona tindran la possibilitat de ser atesos en aquest nou centre i no haver-se de desplaçar fins a les instal·lacions d’APINAS a Igualada.\nLa inauguració començarà a les 6 de la tarda amb el protocol·lari tall de cinta inaugural a càrrec del president d’APINAS, Josep Maria Planas, i l’alcalde de Masquefa, Xavier Boquete. Posteriorment tothom qui ho vulgui podrà fer una visita guiada a les noves instal·lacions. L’acte es tancarà amb un refrigeri.\nImportant inversió municipal\nAPINAS, una entitat sense ànim de lucre que ofereix serveis d’assistència, recuperació i ensenyament a infants subdotats o amb discapacitats transitòries, ha instal·lat aquestes noves dependències en un local que li ha cedit gratuïtament l’Ajuntament de Masquefa, concretament als baixos del cèntric edifici de Ca Laiano (C/Major, 89).\nEl Consistori ha invertit més de 55.000 euros per rehabilitar íntegrament aquesta planta i condicionar un local de 90 metres quadrats, amb tots els serveis necessaris tant per als infants i familiars usuaris com per als professionals d’APINAS. Amb aquesta actuació l’Ajuntament vol apropar un servei bàsic i de qualitat als masquefins i masquefines.\nAl nou centre de Masquefa APINAS oferirà gratuïtament serveis d’atenció, prevenció i assessorament a nens i nenes de 0 a 6 anys, donant prioritat als infants de 0 a 3 anys amb trastorns greus.\nAPINAS va néixer l’any 1967 i el seu àmbit d’actuació és la comarca de l’Anoia. La seva oferta de serveis abasta un ampli ventall: educatius, residencials, de lleure, d’assessorament i de formació. Ofereix Serveis d’Atenció Pre


Hi participarà la presidenta de la cambra, Núria de Gispert, i els dirigents que van rebutjar dimarts la proposta de Ramon Espadaler en la reunió del comitè de govern\nBarcelonaEl sector sobiranista d'Unió dina aquest dijous al Parlament per decidir quina posició definitiva adopta sobre la consulta interna del 14 de juny. A la cita hi assistiran els principals membres de la direcció que s'han revoltat contra la proposta de Ramon Espadaler, encapçalats per Antoni Castellà, i també la presidenta de la cambra catalana, Núria de Gispert. Els crítics s'estan organitzant per promoure una negativa a la consulta que suposi una "esmena a la totalitat" a la proposta sorgida d'Espadaler i beneïda per Josep A. Duran i Lleida.\nEl comitè de govern va acordar dimarts –dividit, amb 17 vots a favor, 9 en contra, una abstenció i una absència– que la pregunta a la militància sigui: 'Voleu que UDC continuï el seu compromís amb el procés, des del catalanisme integrat i d'acord amb els següents criteris?'. Els sis criteris són: no limitar l'aspiració de plena sobirania per a Catalunya, que totes les decisions es prenguin per majoria, que el procés es gestioni des del diàleg amb el govern espanyol, que no hi hagi declaració unilateral ni procés constituent al marge de la llei, descartar escenaris fora de la UE i garantir la cohesió social.\nEls sobiranistes democristians ja van promoure un manifest que reclamava que la pregunta fos 'Vol que Unió es comprometi per una Catalunya independent en el marc de la UE?'. Ara entenen que la pregunta aprovada no és "clara i nítida", i estudien com mostrar-hi el seu rebuig.


Prou Sal! acceptarà un nou runam si es redueix el que hi ha acumulat - Regió7 :: El Diari de la Catalunya Central\nProu Sal! acceptarà un nou runam si es redueix el que hi ha acumulat\nacn-redacció / sallent 10.12.2008 | 01:00\nLa plataforma Prou Sal! de Sallent estaria disposada a acceptar la creació d´una nova zona d´abocaments de residus de les mines de potassa si, a canvi, l´empresa es compromet a reduir la quantitat acumulada al runam del Cogulló.\nAquest col·lectiu està mantenint contactes amb tots els partits amb representació municipal perquè es comprometin a fer complir aquesta condició a l´empresa a canvi de reservar els terrenys necessaris per als nous abocaments. Aquesta reserva es preveurà en el nou pla urbanístic, que s´ha d´aprovar inicialment aquest mes.\nEn concret, tal com ja va informar Regió7 el setembre del 2007, es preveu fer aquesta reserva en una zona de l´entorn del Cogulló, en direcció a Santperdor. Aquesta reserva permetria a l´empresa minera continuar acumulant fins a uns set milions de tones més de residus de l´explotació i, al ritme de producció actual, abocar-ne durant uns quatre anys més.\nLa intenció de Prou Sal!, segons ha explicat un dels seus portaveus, Josep Ribera, és que tots els grups municipals es comprometin a introduir en el redactat del planejament una condició que reguli definitivament aquesta problemàtica. Els demanen que especifiqui que no s´autoritzarà cap espai d´ampliació mentre continuï el ritme d´abocaments actual.\nSegons Josep Ribera, es tracta que, si es fan abocaments en els nous terrenys, se´n tregui del runam actual, ja sigui per la via del retorn a l´interior de les galeries, per l´aprofitament del residu per a altres usos o per un millor aprofitament del mineral, que redueixi la quantitat de material que es rebutja.\nSi s´accepta aquesta condició, Prou Sal! anuncia que no s´oposarà a la reserva de sòl en el nou planejament. Per a Ribera, aquesta és la darrera oportunitat que té el municipi de pronunciar-se sobre el futur del runam. Per aquest motiu, en el pròxim ple ordinari, que tindrà lloc aquest divendres, es demanarà un posicionament dels partits polítics sobre aquesta qüestió.


Museu Diocesà i Comarcal de Lleida — Lleida Convention Bureau\nEsteu aquí: Inici › Serveis › Museu Diocesà i Comarcal de Lleida\nEl Museu de Lleida: diocesà i comarcal és una institució al servei del territori i dels seus habitants, que reuneix i mostra els béns museístics de la ciutat de Lleida i de les seves àrees d’influència, amb col·leccions centenàries aportades per l’Institut d’Estudis Ilerdencs, l’antic Museu Diocesà de Lleida, el Capítol de la Catedral de Lleida i enriquides amb cessions d’altres institucions públiques i museístiques.\nEl Museu és un consorci interinstitucional, amb personalitat jurídica pròpia, format per la Generalitat de Catalunya, l’Ajuntament de Lleida, la Diputació de Lleida, el Bisbat de Lleida i el Consell Comarcal del Segrià.\nEl nou edifici del Museu de Lleida, obra de Joan rodon, es va inaugurar el 30 de novembre de 2007.\nL’edifici, obra de l’arquitecte Joan Rodon, s’aixeca als terrenys de l’antiga Llar de Sant Josep i aprofita la construcció d’aquesta antiga entitat de beneficència que, al seu torn, s’havia edificat sobre un antic convent carmelita. El Museu es troba al bell mig de la ciutat. L’edifici s’articula en diversos volums, cadascun dels quals acull els diferents espais i serveis del Museu. Aquests volums estan units per una plaça, que funciona de plataforma d’accés als diferents espais.\nSala d’exposicions temporals: és un espai diàfan de 436 m2, situat al davant de l’edifici principal del Museu, amb accés independent al mateix però comunicat també per l’interior. La sala està adaptada a persones amb mobilitat reduïda, equipada amb projector, pantalla i megafonia, i perfectament climatitzada. Té capacitat per a unes 300 persones assegudes. La sala pot suportar un pes d’entre 1000 i 500 kg/m2, depenent de la zona. Disposa de moll de càrrega.\nSala de conferències: es troba annexa a la sala d’exposicions temporals, té capacitat per a unes 80-100 persones assegudes, i està equipada amb projector, pantalla i megafonia, a més d’estar adaptada a persones amb mobilitat reduïda. El seu lloguer és de 400 €\nEsglésia romànica de Sant Martí: és un espai propietat del bisbat i gestionat pel Museu de Lleida. L’església, situada al carrer Jaume I El Conqueridor, té 297 m2, repartits entre un espai de recepció i l’església pròpiament dita. L’espai està adaptat a persones amb mobilitat reduïda i té capacitat per a 150-200 persones assegudes.\nTel 973 28 30 75


Els contactes estrets de positius ja vacunats i sense símptomes no han de fer quarantena\nTampoc se'ls farà cap prova diagnòstica per comprovar si s'han infectat\nVacunació de dues persones a l'espai instal·lat a la Fira de Barcelona. Cristina Calderer\nBarcelonaNou canvi en la lluita contra la pandèmia del covid-19. A partir d'ara, els contactes estrets de persones que s'hagin infectat però que ja hagin rebut les dues dosis de la vacuna (o una en el cas de Janssen) no hauran de fer quaratena, sempre que no tinguin símptomes. A més, tampoc se'ls farà cap prova diagnòstica, segons la nova actualització del protocol d'atenció sanitària, que aquest cop ha tingut més en compte la nova variant delta. Cal recordar que es consideren contactes estrets les persones que han compartit espai amb un positiu de covid-19 a menys de 2 metres de distància durant més de 15 minuts sense protecció. El canvi de criteri, que posa molt en valor la protecció que ofereix la pauta completa, ha dividit els experts. L'internista Oriol Mitjà ha aplaudit aquesta relaxació de restriccions a les persones vacunades, ja que "tenen molta menys probabilitat de ser portadores del virus" i que "fins i tot quan s'infecten tenen menys càrrega viral, menys símptomes i transmeten molt menys la infecció". Per contra, l'investigador Salvador Macip considera que per acostar-se al màxim al "risc zero seria millor fer quarantena" i recorda que ell mateix, que ja ha rebut les dues dosis, s'ha acabat infectant.\nLa vacunació completa redueix molt les possibilitats d'infectar-se, però l'eficàcia no és del 100%. Depenent de la persona i també de la vacuna, la protecció pot ser més o menys efectiva.\nSens dubte les probabilitats baixen molt, estic d'acord, però jo soc partidari d'intentar acostar-nos al màxim al risc zero. Millor fer quarentena si es pot, perquè els vacunats ens infectem (jo en soc un exemple) i podem infectar.\n— Salvador Macip (@macips01) 10 de julio de 2021\nUn altre canvi en el protocol és que ja no es realitzaran tantes proves diagnòstiques als contactes estrets, excepte que els responsables sanitaris ho considerin. El conseller de Salut, Josep Maria Argimon, va anunciar ahir al vespre que serà molt complicat dur a terme cribatges massius com els de l'estiu i la tardor passats i va defensar fer-ne només de "molt selectius". Argimon va dir que per al departament és prioritari visitar els casos simptomàtics i mantenir el bon ritme de vacunació, i va concloure: "Tenim les mans que tenim".\nD'aquesta manera, tampoc no es farà seguiment telefònic sistemàtic als contactes estrets, de manera que no rebran cap trucada excepte quan es consideri necessari. Els contactes estrets no vacunats (o amb pauta de vacunació incompleta) i asimptomàtics han de seguir fent una quarantena de 10 dies, mentre que els contactes estrets ben vacunats amb pauta completa no n'hauran de fer. Si no hi ha símptomes, no hi haurà una "atenció rutinària per part del sistema sanitari".\nEls contactes estrets sabran que ho són perquè rebran un SMS al mòbil. I és des de l'enllaç que hi ha en aquell missatge que es podran posar en contacte amb els professionals sanitaris. Tot i així, les persones que s’autodeclarin contacte estret i s’adrecin a l’equip d’atenció primària sense haver rebut l’SMS seran atesos per un gestor covid que valorarà si la persona és contacte estret o no i li explicarà si cal que faci quarantena o no.


JxCat demana a Sánchez que "cedeixi pas" si no està "capacitat" per afrontar la resolució del conflicte - CATzona\nJxCat demana a Sánchez que “cedeixi pas” si no està “capacitat” per afrontar la resolució del conflicte\nDesprés d’ampliar uns 25.000 vots el suport a les urnes, JxCat considera avalada la seva estratègia de “no regalar els vots” a Pedro Sánchez en una investidura i donar suport a la unitat de l’independenitsme. En una roda de premsa per valorar els resultats, la cap de llista, Laura Borràs, acompanyada del portaveu adjunt del Paralment, Eduard Pujol, ha instat el president espanyol, Pedro Sánchez, a seure i a negociar per resoldre el conflicte i ha afegit que si no es veu “capacitat” per fer-ho, en un escenari encara més fragmentat que el 28-A, que “cedeixi el pas” a un altre dirigent socialista.\nPer a Borràs, la repetició d’eleccions ha estat una “greu irresponsabilitat” de Pedro Sánchez i això requereix “autocrítica”, sobretot després que l’extrema dreta de Vox hagi duplicat els resultats. “Va voler menysprear l’independentisme, no va saber llegir la realitat a Catalunya”, ha considerat la cap de llista, que se sent refoçada després de guanyar un escó respecte els anteriors comicis.\nJxCat ha defensat retornar el punt de la declaració de Pedralbes, quan tant el Govern de la Generalitat com l’executiu espanyol van emetre un comunicat conjunt assegurant que hi havia un “conflicte polític” i que calia resoldre’l com a tal, amb “seguretat jurídica”. “[Pedro] Sánchez ens ha fet perdre el temps i, en aquest temps, s’ha devaluat la democràcia”, ha afirmat, a més d’afegir que Junts serà al Congrés dels Diputats per “fer valer” els seus vots. “Espanya considera ingovernable si no desbloqueja el conflicte”, ha conclòs Borràs.\nD’altra banda, la cap de llista ha mantingut la mà estesa a Esquerra i la CUP per formar un únic grup independentista al Congrés. “La nostra proposta segueix en peu, perquè quan reivindiquem la unitat no ho fem com un caprici. No caduca”. ha dit. JxCat ha augmentat suports en aquests comicis, però no ha assolit el llindar exigible, el 15% a totes les demarcacions, per poder aconseguir un grup propi a la cambra espanyola. Amb el poc més del 13% dels vots, queda en mans de la bona voluntat de la majoria de la mesa que puguin aconseguir-lo.


Alarma Casa Reial: ❇ Torna el problema de salut de la reina Letícia\nTorna el problema de salut que pateix la reina Letícia per l'estrès\nLetícia està preocupada perquè torna a patir caigudes capil·lars\nper Carlos Medina divendres, 7 de febrer 2020 - 15:21h\nA Letícia li torna a caure el cabell per l'estrès | GTRES\nLa reina Letícia és coneguda per ser una de les persones que més es preocupa i cuida el seu aspecte físic però també la seva alimentació. L'estricta dieta que segueix i les rutines diàries d'esport indiquen que es preocupa molt per la seva salut. La vida sana que segueix l'ha convertit en una de les reines més influents perquè se centra a cuidar tots els detalls, des de la seva alimentació fins als 'looks' que llueix.\nTot i que la dona de Felip cuida sempre tots els detalls, li han sorgit problemes inevitables i és que la vida tan atrafegada que duu li genera episodis d'estrès els quals han causat que a la reina li caigui el cabell. Un problema que Letícia està intentant resoldre.\nMolts mitjans assenyalen que la preocupació de la reina per lluir impecable en tot moment és el que ha acabat generant-li estrès i la consegüent caiguda de cabell. Letícia però estaria visitant un prestigiós dermatòleg de la clínica Dr. Jaén de Madrid per posar remei a aquest problema, segons avança el diari 'La Razón', que afegeix que el tractament que seguirà pot durar força temps. Un tractament amb el qual la reina estaria molt contenta gràcies al seu progrés. La clínica on es visita també atén altres famosos com Isabel Preysler o Soraya Arnelas.\nLetícia té molt clar que vol seguir aquest tractament mentre assisteix a classes de ioga. La revista 'Diez Minutos' assenyalava que la reina està buscant un nou centre per poder practicar Bikam Ioga i així combatre l'estrès i ajudar que el tractament capil·lar sigui completament efectiu.\nL'últim menyspreu de Letícia que podria destrossar la seva neboda Carla\nJoan Carles podria no complir el seu últim somni: «S'acosta el final»\nReina Letícia Salut Família Reial


La Diputació promocionarà les rutes Perseguits i salvats a França, Bèlgica, Polònia, Uruguai i Israel\nviurealspirineus 13:36 29/01/15\ncultura lleida perseguits salvats rutes diputació\nLa Diputació de Lleida participa en la Fira Fitur de Madrid.\nLa Diputació de Lleida té previst promocionar les rutes de fugida de jueus de l’Holocaust nazi pel Pirineu de Lleida a París, Brussel·les, Varsòvia, Montevideo i Tel Aviv, en un calendari d’accions institucionals que desplegarà a partir d’aquest mes de febrer fins a l’abril, coincidint amb l’any que se celebra el 70è aniversari del camp d’alliberament d’extermini d’Auschwitz.\nLa internacionalització de Perseguits i salvats en aquests indrets amb importants comunitats jueves i centres dedicats a la recuperació de la memòria de l’Holocaust coincidirà, també, amb els estudis previs que han de permetre a la Diputació de Lleida la senyalització de la cinquena de les rutes d’evasió pel Pirineu de Lleida.\nL’ampliació dels 151 km de les rutes de Perseguits i salvats obre una possibilitat de connexió transfronterera amb França a mitjà termini i entronca amb l’objectiu de la Diputació d’atreure un major nombre de turistes. L’any 2014 les comarques de Lleida van rebre 975.000 viatgers, un 4% més que el 2013, i les pernoctacions dels turistes estrangers també van créixer: ho van fer en un 10%.


Operació Setmana Santa: No baixis la guàrdia! - RACC Bloc\nHome » Viatges i oci » Operació Setmana Santa: No baixis la guàrdia!\nOperació Setmana Santa: No baixis la guàrdia!\nTags:Com fer-ho, consells, estudis, seguretat\nEls números no enganyen: El RACC, coincidint amb l’operació sortida de Setmana Santa, ha analitzat les xifres de sinistralitat viària dels primers mesos de l’any i ha evidenciat que durant el mes de març i fins el dia 10 d’abril, hi ha hagut un increment del 29% i del 26% respectivament de la mortalitat respecte l’any passat. Són números que conviden a la reflexió (tens més detalls de la informació aquí) i que ens alerten que mai hem de baixar la guàrdia a la carretera.\nFa uns dies et donàvem les claus per a compatibilitzar el viatjar amb nens i fer-ho amb tranquil·litat. Avui t’oferim a més detalls a tenir en compte per a viatjar amb cotxe de manera segura:\nBegudes sense alcohol i àpats lleugers abans i durant el viatge.\nSeu correctament davant el volant: T’explicàvem com fer-ho aquí.\nEvita la fatiga: dorm bé la nit abans de sortir i atura’t sempre que notis símptomes de cansament. És recomanable aturar-se 10 minuts cada dues hores. Evita les hores de més calor per a conduir.\nActitud tranquil·la al volant: la mala maror i l’estrès han de quedar-se fora de l cotxe.\nFes servir els sistemes de retenció infantil.\nAjusta la velocitat a les necessitats del trànsit: amb trànsit intens, no convé anar més ràpid ni més lent que la resta de vehicles. No corris.\nInforma’t de la situació del trànsit i la previsió meteorològica: el RACC disposa del servei Infotransit (www.raccinfotransit.cat), amb informació permanentment actualitzada sobre l’estat de les vies.\nPorta el full de rescat: en el pitjor dels casos, quan hi ha un accident, el full de rescat és un ajut fonamental perquè els equips d’emergències puguin fer la seva feina de manera ràpida i segura. Te’l pots descarregar a www.fullderescat.cat.\nGaudeix del viatge! :-de les dues)


PROMOCIÓ 2019-20: de setembre 2021\nJA SOM GEGANTS I GEGANTES!\nLa pandèmia ens ha impedit començar el curs amb normalitat però mica en mica anem retornant a l'escola i esperem que la setmana vinent puguem celebrar, (hem quedat que amb un berenar) que ja hi som totes les persones que formem part del grup.\nAquesta setmana ha estat una setmana de primeres vegades tot i que encara ens en queden algunes: primer dia a la classe de Gegants i Gegantes, primer dia de Psicomotricitat d'aquest curs o primer dia a l'aula d'anglès. I també de conèixer noves mestres que ens acompanyaran aquest curs com la Iolanda, la Raquel o la Laia.\nTambé hem rebut un missatge i un conte d'un follet: el follet Bernat, que ens ha convidat a conèixer la seva història i ens ha regalat un pot amb llavors de les que, si les cuidem bé, n'han de créixer alguna planta. També ens ha fet arribar unes fulles perquè decorem entre totes les nenes i nens de l'escola l'arbre dels desitjos que hi ha al vestíbul de l'escola.\nDilluns a la tarda, les qui érem a l'escola, vam començar el curs refrescant-nos amb un gelat (per cert, quina calor que ha fet aquesta setmana!)\nAra estem enfeinades informant-nos sobre gegants i gegantes i per això algunes persones de la classe ja han començat a portar parelles de gegants que tenen per casa per compartir-les durant uns dies i aprendre a distingir les unes de les altres, saber-ne el nom...\nUs fem arribar algunes imatges d'aquesta setmana i us convidem a que les mireu amb els vostres fills i filles perquè puguin compartir amb vosaltres les seves vivències o, en el cas de les qui han estat confinades a casa, puguin conèixer una mica el què ha passat aquest dies a l'escola.\nPublicat per BLOCS COSSETANIA a 13:29 Cap comentari:


Obra divulgativa de Salvador Macip | Ciència per llegir\nHome Obra divulgativa de Salvador Macip\nObra divulgativa de Salvador Macip\n100 preguntes sobre el càncer (2018) -Píndoles divulgatives-\nEl càncer és, amb tota seguretat, una de les malalties més conegudes i temudes. Però què en sabem realment? Quants tipus diferents de càncer hi ha? Quan s’origina? Què passa exactament dins una cèl·lula cancerosa? En què consisteix la quimioteràpia? I les noves teràpies dirigides? Hi ha remeis naturals contra el càncer? Afecta per igual a tothom? Quan es pot dir que un càncer s’ha curat? Des de les primeres descripcions històriques fins a les estratègies més recents per prevenir-lo i tractar-lo, els autors, el Daniel Closa i el Salvador Macip, volen respondre cent preguntes essencials per entendre aquesta malaltia. El llibre està pensat perquè serveixi de referència tant per a malalts com per a familiars que vulguin saber-ne més, però també per a tothom que tingui curiositat sobre un dels enigmes biològics més complexos que existeixen.\nRamón y Cajal: ara i aquí (2016) -Biografia-\nUna mirada contemporània a la vida, el pensament i l'obra de Santiago Ramón y Cajal, científic, premi Nobel, culturista, escriptor... I revisitat per Salvador Macip, metge, científic, escriptor... en un perfecte joc de miralls que ens acosta a dues vides marcades per la passió per la ciència.\nEn paraules del propi autor: "Una biografia heterodoxa i molt especial de Santiago Ramón y Cajal, barrejada amb les meves pròpies experiències. A més, aprofito per repassar el llegat de Cajal i comentar la relació entre ciència i societat al llarg del darrer segle."\nEls límits de la vida (2014) -Novel·la-\nUna novel·la escrita a sis mans, entre Macip, David Bueno i Eduard Martorell. Una novel·la que barreja ficció amb ciència per explicar què és la vida i ajudar a entendre una mica millor qui som i què hi fem en aquest planeta.\nCientífics lletraferits (2014) -Conjunt de relats-\nJordi de Manuel i Salvador Macip han editat aquest recull monogràfic amb vint apassionats històries escrites per autors destacats de la literatura catalana amb formació científica o tecnològica. Els relats, cadascun dels quals dotat de personalitat pròpia, ens endinsen en universos plens d’enginys matemàtics, de referències a la biologia, la química o la mateixa lògica de la investigació científica. La història Gènesi, del propi Macip, tanca la recopilació.\nHipnofòbia (2012) -Novel·la-\nEn un búnquer secret de l'exèrcit americà, el doctor Metcalf ha trobat la manera d'accedir al Poder, la força secreta de la ment, i sap com fer-la servir. El general Sandcliff és l'únic que pot evitar que el doctor s'infiltri en els nostres somnis i acabi controlant la humanitat...\nPer què dormim? És veritat que el cervell necessita descansar, o és una forma d'amagar el seu veritable potencial? Salvador Macip planteja, amb tocs fantàstics, la manipulació dels individus i la societat des d'un poder a l'ombra.\nMilloringlix : nanolliçons d'anglès per a supervivents (2011) -Manual de quotidianitats-\nEl llibre és un recull d'experiències i anècdotes reals i inventades que ens ajudaran a corregir els errors més freqüents que cometem quan ens llancem a parlar anglès. Basat en el mètode del bloc Milloringlix, es tracta de «nano-lliçons», petites càpsules en forma de trucs, expressions i frases fetes que són utilitzades sovint en situacions quotidianes.\nEl joc de Déu (2010) -Novel·la-\nUna parodia sobre el món científic que arrenca en el moment que es coneix l’existència d’un experiment a través del qual un científic té la capacitat de destruir la Terra prement un botó. Es tracta d’una comèdia irreverent i imprevisible que barreja sense complexos acció, humor, sexe, violència, religió, amor, dones ambicioses, físics teòrics, assassins en sèrie, policies embogits i un Déu que no vol explicar tot el que sap. Una bona reflexió sobre la set de poder i sobre com ens deixem manipular. Una novel•la per a riure i, alhora, pensar.\nLes grans epidèmies modernes (2010) -Assaig-\nÉs útil i segura la vacuna de la grip? Una epidèmia de grip pot, avui dia, matar cent milions de persones, com va passar el 1918? És possible que el virus de la sida fos creat en un laboratori? Hi ha hagut un complot de les companyies farmacèutiques per evitar que la vacuna contra la malària de Patarroyo fos un èxit? Poden les malalties tropicals causar epidèmies globals? Podrien deixar de ser útils els antibiòtics? Aquest llibre explica tot el que sabem sobre les epidèmies i pandèmies. Ho explica per a tothom, objectivament, perquè la informació que arriba al públic no només és deficient sinó que provoca malentesos perillosos.\nImmortals, sans i perfectes (2008) -Assaig-\nDe forma amena i resumida, l’autor fa un repàs dels coneixements científics acumulats fins ara, explica els avenços biomèdics dels darrers anys, respon els dubtes més freqüents i ofereix una previsió de com la biomedicina canviarà radicalment les nostres vides en un futur proper. Un recorregut apassionant pel món de la investigació i les tècniques mèdiques més recents.